cyanic-selkie/wikianc huggingface dataset:
ಕೊಡೈಕೆನಾಲ್‌
ಆಸಕ್ತಿಯ ಸ್ಥಳಗಳು
ಗ್ರೀನ್ ವ್ಯಾಲಿ ವ್ಯೂ, (ಮೊದಲಿಗೆ ಆತ್ಮಹತ್ಯೆ ಮಾಡಿಕೊಳ್ಳುವ ಸ್ಥಳವೆಂದು ಕರೆಯುತ್ತಿದ್ದರು)5.5 km ಬಸ್ ನಿಲ್ಧಾಣದಿಂದ ಮತ್ತು ಗಾಲ್ಫ್ ಮೈದಾನದ ಹತ್ತಿರ, ದಕ್ಷಿಣ ದಿಕ್ಕಿನ ಕಡೆಗೆ ವೈಗೈ ಅಣೆಕಟ್ಟಿನ ಮೇಲಿಂದ ಸ್ಪಷ್ಟವಾದ ಮತ್ತು ತಿಳಿಯಾದ ಹನಿಗಳ1500 m ಸುಂದರ ದೃಶ್ಯಾವಳಿಯನ್ನು ನೋಡಬಹುದು. ಅಲ್ಲಿ ಮೆಟ್ಟಿಲುಗಳನ್ನು ಹತ್ತಿಹೋಗುವ ಸ್ಥಳವು ಹೆಚ್ಚಾಗಿ ವ್ಯಾಪಾರಸ್ಥಳವಾಗಿದೆ ಮತ್ತು ಆ ಸಾಲಿನ ಉದ್ದಕ್ಕೂ ಪ್ರವಾಸಿಗರಿಗೆ ಅಂಗಡಿಗಳಿವೆ.
ಪೈನ್ ಅರಣ್ಯಗಳು : 1906 ರಲ್ಲಿ, ಅಮೂಲ್ಯವಾದ ಚೌಬೀನೆ ಮರಗಳನ್ನು ಬೆಳೆಸಲು, ಮಿಸ್ಟರ್.ಬ್ರಯಂಟ್‌ರವರು ಪ್ರಾರಂಭಿಸಿದ್ದರು ಕೊಡೈಕೆನಾಲ್‌ನ ಪೈನ್ ಪ್ಲಾಂಟೇಷನ್ನುಗಳು ಕೊಡೈಕೆನಾಲ್‌ನ ನೈರುತ್ಯ ದಿಕ್ಕಿನಲ್ಲಿದೆ.
ಕೊಡೈಕೆನಾಲ್ ಸೂರ್ಯನ ವೀಕ್ಷಣಾಲಯ 6 km ವೀಕ್ಷಣಾಲಯ ರಸ್ತೆಯ ಬಸ್ ನಿಲ್ದಾಣದಿಂದ, 2343 mಇದು ಕೊಡೈನ ಹತ್ತಿರದ ಅತಿಹೆಚ್ಚಿನ ನಿವಾಸಸ್ಥಾನವಾಗಿದೆ. 1901 ರಲ್ಲಿ ಮೊದಲನೆಯ ವೀಕ್ಷಣೆ ಇಲ್ಲಿ ಪ್ರಾರಂಭವಾಯಿತು. ಸೌರಕಲೆಗಳಲ್ಲಿನ ಕಿರಣಗಳಲ್ಲಿನ ಚಲನೆಯ ದೃಶ್ಯ-ಸಂಗತಿಯನ್ನು ಮೊದಲನೆಯ ಡೈರೆಕ್ಟರ್ ಜಾನ್ ಎವರ್‌ಶಡ್ ಕಂಡುಹಿಡಿದಿದ್ದರು, ಈಗ ಎವರ್‌ಶಡ್ ಪರಿಣಾಮವೆಂದು ಪರಿಚಿತವಾಗಿದೆ. ಕೊಡೈಕೆನಾಲ್‌ನ ಭೂಮಂಡಲದ ಟೆಲಿಸ್ಕೋಪ್ ಅತಿದೊಡ್ಡ ದೃಶ್ಯಾವಳಿಯನ್ನು ವೀಕ್ಷಿಸಬಹುದು ಅಲ್ಲದೆ:ಸೊತ್ತುಪಾರೈ ಅಣೆಕಟ್ಟು, ವೈಗೈ ಅಣೆಕಟ್ಟು, ಪೆರಿಯಾಕುಲಮ್ ಮತ್ತು ವರಾಹ ನದಿಯನ್ನು ಒಳಗೊಂಡಂತೆ ನೋಡಬಹುದು. ಇದು ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್‌ನ ಸೌಕರ್ಯಗಳನ್ನು ಆಸ್ಟ್ರೋನಾಮಿಕಲ್ ಸೈನ್ಸ್ ಮ್ಯೂಸಿಯಂ ಸಾರ್ವಜನಿಕ ಸಂಘದ ಪ್ರವಾಸದೊಂದಿಗೆ ತಿಳಿಯಬಹುದಾಗಿದೆ,ಆಸ್ಟ್ರೋನಮಿ ಗ್ರಂಥಾಲಯದ ಪ್ರವೇಶಕ್ಕೆ ಅನುಮತಿ ನೀಡಲಾಗಿದೆ, ಮತ್ತು ನಿಗಧಿಪಡಿಸಿದ ರಾತ್ರಿ-ವೇಳೆಯ ಟೆಲಿಸ್ಕೋಪ್ ಮುಖಾಂತರ ಆಕಾಶವನ್ನು ವೀಕ್ಷಿಸಬಹುದು. ಸಾರ್ವಜನಿಕರಿಗಾಗಿ ಅತ್ಯುಚ್ಛ್ರಾಯದ ಅವಧಿಯಲ್ಲಿ ಪ್ರತಿದಿನ ಇದು ತೆರೆದಿರುತ್ತದೆ, ಮತ್ತು ವರ್ಷದಲ್ಲಿ ವಿರಾಮಕ್ಕಾಗಿ ಪ್ರತಿ ಶುಕ್ರವಾರ ಕೆಲವು ಗಂಟೆಗಳು ಮಾತ್ರ ಮುಚ್ಚಲಾಗುತ್ತದೆ.
ಪಿಲ್ಲರ್ಸ್ ರಾಕ್ಸ್, 8 km ಬಸ್ ನಿಲ್ದಾಣದಿಂದ, ಇದೊಂದು ದೈತ್ಯಾಕಾರದ ಮೂರು ಕಲ್ಲು ಬಂಡೆಯನ್ನು ಎತ್ತರದ ಸ್ತಂಭಗಳ ಮೇಲೆ ಹೊಂದಿಸಿ122 m ನಿಲ್ಲಿಸಿದ್ದಾರೆ. ತಮಿಳುನಾಡಿನ ಅರಣ್ಯ ವಿಭಾಗದವರ ಕಾರ್ಯನಿರ್ವಹಣೆಯಲ್ಲಿದೆ, ವೀಕ್ಷಣಾ ಕೇಂದ್ರವು ತುಂಬಾ ಜನಭರಿತವಾಗಿದ್ದರೂ ಅದು ವ್ಯಾಪಾರೀಕರಣಗೊಂಡಿಲ್ಲ. ಅಲ್ಲಿ ವೀಕ್ಷಣಾಕೇಂದ್ರದ ಪಕ್ಕದಲ್ಲೇ ಅತ್ಯುತ್ತಮವಾದ ಸಾರ್ವಜನಿಕ ಉಧ್ಯಾನವಿದೆ.
ಸಿಲ್ವರ್ ಕ್ಯಾಸ್ಕೇಡ್, 8 km ಕೊಡೈಕೆನಾಲ್‌ನಿಂದ ಅಗಲವಾಗಿ ಉದ್ದವಾದ ತಿರುವುಗಳಿರುವ ಮತ್ತು ಅಂಕುಡೊಂಕಾಗಿರುವ ಘಟ್ಟ ರಸ್ತೆಯ ಹಾದಿಯಲ್ಲಿ, ಎತ್ತರವಾದ ಜಾಗದಿಂದ 1800 mಜಲಪಾತಗಳಿಂದ 55 mಹರಿದು ಬರುವ ನೀರು ಕೊಡೈಕೆನಾಲ್ ಸರೋವರಕ್ಕೆ ಸೇರುತ್ತದೆ. ವರದಿಯ ಪ್ರಕಾರ ನೀರಿನ ಗುಣಮಟ್ಟ ಕಳಪೆಯಾಗಿದ್ದು ಸ್ನಾನಕ್ಕೆ ಸಾಕಷ್ಟು ಯೋಗ್ಯತೆಯನ್ನು ಪಡೆದಿಲ್ಲ. ಮೊದಲ ಬಾರಿ ಬಂದಂತಹ ಪ್ರವಾಸಿಗರಿಗೆ ಈ ಹೃದಯಂಗಮವಾದ ಜಲಪಾತವು ಜನಾನುರಾಗವಾಗಿದೆ. ಅಲ್ಲಿ ಕೆಲವು ಸ್ಮಾರಕ ವಸ್ತುಗಳು ಮತ್ತು ಹಣ್ಣಿನ ವ್ಯಾಪಾರಿಗಳು ಮತ್ತು ಹಲವು ಕೋತಿಗಳಿವೆ. ಅಲ್ಲಿ ಚಿಕ್ಕದಾಗಿದ್ದರೂ ಕೂಡಾ ಜಲಪಾತದ ನೀರು ಸೇತುವೆಯ ಕೆಳಭಾಗದಲ್ಲಿ ಹೊಳೆಯ ಮೂಲಕ ನೀರು ಹಾಯುವಾಗ ಪ್ರಶಾಂತವಾಗಿರುತ್ತದೆ.
ಡಾಲ್ಫಿನ್ಸ್ ನೋಸ್, 8 kmಬಸ್ ನಿಲ್ದಾಣದಿಂದ, ಇದು ಸಮತಲವಾಗಿರುವ ಬಂಡೆಯಾಗಿದ್ದು ತನ್ನಲ್ಲೇ ಕಲ್ಪಿಸಿಕೊಂಡಾಗ ಉಸಿರೆಳೆದುಕೊಳ್ಳುವಷ್ಟು ಆಳವಾದ 6600 mಕಂದರಗಳಿವೆ. ಇದೊಂದು ಅಡಚಣೆಯಿಲ್ಲದ ಸ್ಥಳ1 kmವಾಗಿದ್ದು ಕೆಳಗೆ ತುಂಬಾ ಆಳವಾದ ಪ್ರಪಾತವಿದ್ದು ಆರಂಭಕ್ಕಿಂತಲೂ ಮುಂಚೆ ಪಂಬರ್ ಸೇತುವೆಯಿದೆ. ದಾರಿಯ ಉದ್ದಕ್ಕೂ ಕಿತ್ತಳೆ ಹಣ್ಣಿನ ವ್ಯಾಪಾರಿಗಳು ವಿಶ್ರಾಂತಿ ಸ್ಥಳಕ್ಕೆ ಕೈನೀಡಿ ಸ್ವಾಗತಿಸುತ್ತಾರೆ. ಸಮತಟ್ಟಾದ ನೆಲದಿಂದ ಹತ್ತುತ್ತಿರುವಾಗ ಸುಂದರವಾದ ಇಳಿಜಾರಾಗಿರುವ ಪ್ರಪಾತದ ಕಲ್ಲುಬಂಡೆಯನ್ನು ವೀಕ್ಷಿಸಬಹುದು. ಇಲ್ಲಿ ಒಡ್ಡೊಡ್ಡಾದ ತಡೆಹುರಿಯಿರುವ ದಾರಿಯ ಮೂಲಕ ಹೋಗುವಾಗ ವೆಲ್ಲಗಾವಿ ಎಂಬ ಹಳೆಯ ಹಳ್ಳಿಯನ್ನು ತಲುಪಬಹುದು. ರಸ್ತೆಯಿಂದ ಪಂಬರ್ ಫಾಲ್ಸ್  ವರೆಗೂ ಕಿರಿದಾದ ಮಾರ್ಗರಚಿಸಿದಂತಹ ಕಾಲ್ದಾರಿಯಿದೆ (1985 ರಲ್ಲಿ ಲಿರಿಲ್ ಸೋಪ್ ಜಾಹಿರಾತು ಪ್ರಸಿದ್ಧವಾದ ನಂತರ ಇದನ್ನು ಸ್ಥಳೀಯವಾಗಿ 'ಲಿರಿಲ್ ಫಾಲ್ಸ್ ' ಎಂದು ಕರೆಯಲ್ಪಟ್ಟಿದೆ).
ಕುರಿಂಜಿ ಆಂಡವಾರ್ ಮುರುಗನ್ ದೇವಸ್ಥಾನ, 4 km ಬಸ್ ನಿಲ್ದಾಣದಿಂದ, ಇದು ಕುರಿಂಜಿ ಹೂವಿನಿಂದ ಪ್ರಸಿದ್ಧಿ ಪಡೆದಿದೆ ಈ ಪ್ರದೇಶದಲ್ಲಿ ಮಾತ್ರ ಕೇವಲ ಪ್ರತಿ 12 ವರ್ಷಗಳಿಗೆ ಒಂದು ಬಾರಿ ಹೂ ಅರಳುತ್ತದೆ. ಇಲ್ಲಿನ ದೈವಗುಣದಿಂದ ಶ್ರೀ ಕುರುಂಜಿ ಈಶ್ವರನ್ ಎಂದು ಕರೆಯಲಾಗುತ್ತದೆ, ಇಲ್ಲಿನ ಮೂಲ ದೇವರು ಮುರುಗನ್. ಈ ದೇವಸ್ಥಾನವನ್ನು 1936 ರಲ್ಲಿ ಯುರೋಪಿಯನ್ ಮಹಿಳೆ ಕಟ್ಟಿಸಿದ್ದಳು, ಭಾರತಕ್ಕೆ ಬಂದ ಮೇಲೆ ಹಿಂದೂ ಧರ್ಮಕ್ಕೆ ಪರಿವರ್ತನೆಯಾದಳು. ಅವಳು ತನ್ನ ಹೆಸರನ್ನು ಲೀಲಾವತಿಯೆಂದು ಬದಲಾಯಿಸಿಕೊಂಡಳು ಮತ್ತು ಶ್ರೀ. ರಾಮನಾಥನ್ ಎಂಬುವರನ್ನು ವಿವಾಹವಾದರು. ಅವರು ಲೇಡಿ ರಾಮನಾಥನ್ ಎಂದೂ ಸಹಾ ಪರಿಚಿತರಾಗಿದ್ದಾರೆ. ಈ ದೇವಸ್ಥಾನದ ನಿರ್ವಹಣೆಯನ್ನು ಅರುಲ್ಮಿಗೂ ದಂಡಾಯುದಪಾಣಿ ಸ್ವಾಮಿ ತಿರು ಕೋಯಿಲ್, ಪಳನಿಗೆ ಸೇರಿದೆ.
ಸಾರಿಗೆ
ಕೊಡೈಕೆನಾಲ್ ನಿಂದ ಬಹುತೇಕ ಎಲ್ಲಾ ದೂರವನ್ನು ಲೆಕ್ಕಮಾಡಿದಾಗ ಸರೋವರವು ಕೇಂದ್ರೀಯ ಬಿಂದುವೆಂದು ನಿರ್ಣಯಿಸಲಾಗಿದೆ. ಹತ್ತಿರವಿರುವ ವಿಮಾನ ನಿಲ್ಧಾಣಗಳೆಂದರೆ ಮದುರೈ(135 km), ತಿರುಚಿ (200 km) ಮತ್ತು ಕೊಯಂಬತ್ತೂರು (170 km). (4/)ಹತ್ತಿರವಿರುವ ರೈಲ್ವೆ ಸ್ಟೇಷನ್‌ಗಳೆಂದರೆ ಉತ್ತರಕ್ಕೆ(64 km) ಪಳನಿ ರೈಲು ನಿಲ್ದಾಣ, ಆಗ್ನೇಯಕ್ಕೆ ಕೊಡೈ ರೋಡ್ ನಿಲ್ದಾಣ (80 km)ಮತ್ತು ಪೂರ್ವಕ್ಕೆ(100 km) ದಿಂಡಿಗಲ್ ರೈಲ್ವೆ ಜಂಕ್ಷನ್.
ಬಾಹ್ಯ ಕೊಂಡಿಗಳು
ವರ್ಗ:ತಮಿಳುನಾಡಿನ ನಗರಗಳು ಮತ್ತು ಪಟ್ಟಣಗಳು ವರ್ಗ:ತಮಿಳುನಾಡಿನ ಪ್ರವಾಸೋಧ್ಯಮ ವರ್ಗ:ಕೊಡೈಕೆನಾಲ್‌ ವರ್ಗ:ಪ್ರವಾಸಿ ತಾಣಗಳು ವರ್ಗ:ಭಾರತದ ಗಿರಿಧಾಮಗಳು
ಕುಲ್ಧಾರ ಅಥವಾ ಕುಲ್ ಧಾರ
ಇದು ರಾಜಸ್ಥಾನ ರಾಜ್ಯದ ಜೈಸಲ್ಮೇರ್ ನಿಂದ ಸುಮಾರು ೧೮ ಕಿ.ಮಿ. ದೂರದಲ್ಲಿದೆ. ಈಗ ನಾವು ಕೇವಲ ಈ ಊರಿನ ಅಳಿದುಳಿದ ಅವಶೇಷಗಳನ್ನು ಮಾತ್ರ ನೋಡಬಹುದು.
ಇತಿಹಾಸ
ಈ ಗ್ರಾಮವು ೧೩ನೇ ಶತಮಾನದಲ್ಲಿ ಅಸ್ತಿತ್ವಕ್ಕೆ ಬಂದಿದ್ದು, ಒಂದು ಕಾಲದಲ್ಲಿ ಪಲಿವಾಲ್ ಬ್ರಾಹ್ಮಣರು ವಾಸಿಸುತ್ತಿದ್ದರಂತೆ. ೧೯ನೇ ಶತಮಾನದಲ್ಲಿ ನೀರಿನ ಸೌಲಭ್ಯವಿಲ್ಲದ್ದರಿಂದಲೋ ಅಥವಾ ಇನ್ಯಾವುದೇ ಕಾರಣದಿಂದ ಇಲ್ಲಿ ವಾಸಿಸುತ್ತಿದ್ದ ಬ್ರಾಹ್ಮಣರು ಇಡೀ ಪ್ರದೇಶವನ್ನು ತ್ಯಜಿಸಿ ಬೇರೆಲ್ಲಿಗೋ ವಲಸೆ ಹೋದರಂತೆ.
ಅಂದಿನಿಂದ ಇಂದಿನವರೆಗೂ ಕುಲ್ಧಾರಾ ಹಾಗೂ ಅದರ ಸುತ್ತಮುತ್ತಲಿನ ೮೩ ಹಳ್ಳಿಗಳಲ್ಲಿ ಯಾರೂ ವಾಸಿಸುತ್ತಿಲ್ಲವಂತೆ. ಕೆಲವರು ಭೂಕಂಪದಿಂದಾಗಿ ಇಡೀ ಪ್ರದೇಶ ಸರ್ವನಾಶವಾಯಿತು ಎಂದೂ ಆಂದಾಜಿಸುತ್ತಾರೆ. ಅಲ್ಲದೇ ಈ ಪ್ರದೇಶ ಭೂತ- ಪ್ರೇತಗಳ ಆವಾಸಸ್ಥಾನವಾಗಿದೆ ಎನ್ನುವುದು ಸುತ್ತಮುತ್ತಲಿನ ಜನರ ನಂಬಿಕೆ. ಆದರೆ ಈ ರೀತಿ ಇಡೀ ಊರೇ ನಿರ್ಜನವಾಗಲು ನಿಖರವಾದ ಕಾರಣ ಇಲ್ಲಿಯವರೆಗೂ ಯಾರಿಗೂ ತಿಳಿದಿಲ್ಲವಂತೆ.
ಉಲ್ಲೇಖ
ವರ್ಗ: ರಾಜಸ್ಥಾನ ವರ್ಗ: ಭಾರತದ ಪ್ರವಾಸಿ ತಾಣಗಳು ವರ್ಗ: ಜೈಸಲ್ಮೇರ್ ವರ್ಗ: ಜೈಸಲ್ ಮೇರ್ ವರ್ಗ: ನಿಗೂಢ ಜಾಗಗಳು ವರ್ಗ: ನಿಗೂಢ ಸ್ಥಳಗಳು ವರ್ಗ: ನಿಗೂಢ ಪ್ರದೇಶಗಳು ವರ್ಗ: ಭೂತ ಪ್ರೇತ ಪ್ರದೇಶಗಳು
ದಮ್ ಆಲೂ
thumb ದಮ್ ಆಲೂ ನಿರ್ದಿಷ್ಟವಾಗಿ ಕಾಶ್ಮೀರಿ ಪಾಕಪದ್ಧತಿಗೆ ಸೇರಿದೆ. ಆಲೂಗಡ್ಡೆಗಳನ್ನು, ಸಾಮಾನ್ಯವಾಗಿ ಚಿಕ್ಕದವುಗಳನ್ನು, ಮೊದಲು ಕರಿಯಲಾಗುತ್ತದೆ, ನಂತರ ಸಂಬಾರ ಪದಾರ್ಥಗಳೊಂದಿಗಿನ ಗ್ರೇವಿಯಲ್ಲಿ ಕಡಿಮೆ ಉರಿಯಲ್ಲಿ ನಿಧಾನವಾಗಿ ಬೇಯಿಸಲಾಗುತ್ತದೆ. ದಮ್ ಆಲೂ ಭಾರತದಾದ್ಯಂತ ತಯಾರಿಸಲಾದ ಒಂದು ಜನಪ್ರಿಯ ಖಾದ್ಯವಾಗಿದೆ.
ಮೆಣಸಿನಕಾಯಿ
thumb ಮೆಣಸಿನಕಾಯಿ ಸೊಲ್ಯಾನೇಸಿಯಿಯ ಸದಸ್ಯರಾದ ಕ್ಯಾಪ್ಸಿಕಮ್ ಜಾತಿಯ ಸಸ್ಯಗಳ ಹಣ್ಣು. ಕ್ಯಾಪ್ಸೇಯಸಿನ್ ಮತ್ತು ಹಲವು ಸಂಬಂಧಿತ ರಾಸಾಯನಿಕಗಳು, ಒಟ್ಟಾಗಿ ಕ್ಯಾಪ್ಸೇಯಸಿನಾಯ್ಡ್‌ಗಳು ಎಂದು ಕರೆಯಲಾದ ವಸ್ತುಗಳು, ಮೆಣಸಿನಕಾಯಿಗಳನ್ನು ಸೇವಿಸಿದಾಗ ಅಥವಾ ಬಾಹ್ಯವಾಗಿ ಲೇಪಿಸಿದಾಗ ಮೆಣಸಿನಕಾಯಿಗಳಿಗೆ ಅವುಗಳ ತೀಕ್ಷ್ಣತೆ ನೀಡುವ ವಸ್ತುಗಳು. ಮೆಣಸಿನಕಾಯಿಗಳು ಅಮೇರಿಕಾಗಳಲ್ಲಿ ಹುಟ್ಟಿಕೊಂಡವು.
ಅಮೆರಿಕ ಮತ್ತು ವೆಸ್ಟ್ ಇಂಡೀಸ್‌ಗಳನ್ನು ಕಂಡುಹಿಡಿದ ಸ್ವಲ್ಪ ಸಮಯದಲ್ಲೇ ಮೆಣಸಿನಕಾಯಿ ಪ್ರಪಂಚದ ಉಷ್ಣವಲಯ ಪ್ರದೇಶಗಳಲ್ಲೆಲ್ಲ ಹರಡುವಂತಾಗಿ ಬಲುಬೇಗ ವಿವಿಧ ವಾತಾವರಣಗಳಿಗೆ ಹೊಂದಿಕೊಂಡು ಬೆಳೆಯತೊಡಗಿ ಪ್ರಪಂಚದಾದ್ಯಂತ ಪಸರಿಸಿದೆ. ಉಷ್ಣದೇಶಗಳಲ್ಲಂತೂ ಇದು ಬಲು ಪರಿಚಿತ ಸಂಬಾರವಸ್ತುವೆನಿಸಿದೆ. ಭಾರತದಲ್ಲಿ ಮೆಣಸಿನಕಾಯಿ ಪ್ರವೇಶಿಸುವ ಮೊದಲು ಭಾರತೀಯರು ಸಂಬಾರಪದಾರ್ಥವಾಗಿ ಬಳಸುತ್ತಿದ್ದುದು ಕಾಳುಮೆಣಸನ್ನು.
ಪೋಷಕಾಂಶಗಳು
೧೦೦ ಗ್ರಾಂ ಹಸಿಮೆಣಸಿನಕಾಯಿಯಲ್ಲಿ ದೊರೆಯುವ ಪೋಷಕಾಂಶಗಳು
ಸಸ್ಯ ವಿವರಣೆ
ಮೆಣಸಿನಕಾಯಿ ಗಿಡ ಮೂಲಿಕೆಯಾಗಿಯೂ ಪೊದೆರೂಪದಲ್ಲೂ ಬೆಳೆಯುತ್ತದೆ. ಆನ್ಯುಯಮ್ ಪ್ರಭೇದ ಏಕವಾರ್ಷಿಕ ಬಗೆಯದು. ಇದರಲ್ಲಿ ಹೂಗಳು ಒಂಟೊಂಟಿಯಾಗಿ ಎಲೆಗಳ ಕಕ್ಷಗಳಲ್ಲಿ ಅರಳುತ್ತವೆ. ಫ್ರೂಟಿಸೆನ್ಸ್ ಪ್ರಭೇದ ಬಹು ವಾರ್ಷಿಕ ರೀತಿಯದು. ಹೂಗಳು ಅರಳುವುದು ಗೊಂಚಲುಗಳಲ್ಲಿ, ಎಲೆಗಳ ಕಕ್ಷಗಳಲ್ಲಿ. ಇವುಗಳ ಪೈಕಿ ಬಹುಶಃ ಹೆಚ್ಚು ಆರ್ಥಿಕ ಪ್ರಾಮುಖ್ಯವಿರುವುದು ಮೊದಲನೆಯದಕ್ಕೆ. ಬಹಳ ಕಾಲದಿಂದ ಕೃಷಿಯಲ್ಲಿರುವುದರಿಂದ ಇದರಲ್ಲಿ ಅನೇಕ ರೂಪಭೇದಗಳನ್ನು ಕಾಣಬಹುದು.
ಫ್ರೂಟಿಸೆನ್ಸ್ ಪ್ರಭೇದದ ಕಾಯಿಗಳು ವಿಪರೀತ ಖಾರ ಗುಣವುಳ್ಳವು. ಇದರ ಕಾಯಿಗಳು ಚಿಕ್ಕಗಾತ್ರದವು, ಮೇಲ್ಮುಖವಾಗಿ ಸ್ಥಿತಗೊಂಡಿರುವುವು : ಕೇಯೆನ್ ಪೆಪರ್ಸ್, ಟಬಸ್ಕೊ ಪೆಪರ್ಸ್ ಎಂಬ ಹೆಸರಿನಿಂದ ಪ್ರಸಿದ್ಧವಾಗಿರುವ ಇವು ಹೆಚ್ಚಾಗಿ ಸಂಬಾರವಸ್ತುವಾಗಿ ಬಳಕೆಯಲ್ಲಿದೆ.
ತಳಿಗಳು ಮತ್ತು ಬಗೆಗಳು
ಕಾಯಿಗಳ ಗಾತ್ರದಲ್ಲೂ ಆಕಾರದಲ್ಲೂ ಬಲಿತ ಮೇಲೆ ಹಣ್ಣುಗಳು ತಳೆಯುವ ಬಣ್ಣದಲ್ಲೂ ಖಾರದ ತೀಕ್ಷ್ಣತೆಯಲ್ಲೂ ಗಮನಾರ್ಹ ವ್ಯತ್ಯಾಸಗಳಿದ್ದು ಇವುಗಳ ಆಧಾರದ ಮೇಲೆ ಮೆಣಸಿನಕಾಯಿ ತಳಿಗಳಿಗೆ ವಿವಿಧ ಹೆಸರುಗಳನ್ನು ಕೊಡಲಾಗಿದೆ. ಉದಾಹರಣೆಗೆ ಅಂಗೀಕಸಿಕಾಯಿ, ಡಬ್ಬಗಾಯಿ, ಗಿಡ್ಡಗಾಯಿ, ಬಳ್ಗಳಿಗಾಯಿ, ಬಿಳಿಗಾಯಿ ಇತ್ಯಾದಿ. ಬೆಳೆಯುವ ಪ್ರದೇಶಗಳ ಆಧಾರದ ಮೇಲೂ ಮೆಣಸಿನಕಾಯಿಗೆ ಬೇರೆ ಬೇರೆ ಹೆಸರುಗಳುಂಟು. ಉದಾಹರಣೆಗೆ ನೇಪಾಳ, ಸ್ಪ್ಯಾನಿಷ್, ಅಮೆರಿಕ, ಬಲ್ಗೇರಿಯನ್, ಹಂಗೇರಿಯನ್, ಮೊರಾಕನ್, ಯೂಗೋಸ್ಲಾವಿಯನ್ ಇತ್ಯಾದಿ. ಭಾರತದಲ್ಲೂ ಬ್ಯಾಡಗಿ, ಗುಂಟೂರು ಮೊದಲಾದ ಹಲವಾರು ಬಗೆಗಳುಂಟು. ಆನ್ಯುಯಮ್ ಬಗೆಯ ಮೆಣಸಿನಕಾಯಿಯಲ್ಲಿ ಬಲು ಮುಖ್ಯವಾಗಿ ಖಾರಕ್ಕಾಗಿ ಬಳಸುವ ಉದ್ದನೆಯ ಕಾಯುಳ್ಳ ಬಗೆ ಮತ್ತು ತರಕಾರಿಯಾಗಿ ಬಳಸುವ ಗುಂಡನೆಯ ಕಾಯುಳ್ಳ ಬಗೆ ಎಂಬ ಎರಡು ಗುಂಪುಗಳುಂಟು. ತರಕಾರಿಯಾಗಿ ಬಳಕೆಯಾಗುವ ಮೆಣಸಿನಕಾಯಿ ದಪ್ಪ ಮತ್ತು ದೊಡ್ಡಮೆಣಸಿನಕಾಯಿ ಎಂದು ಪ್ರಸಿದ್ಧವಾಗಿದೆ. ಇದರಲ್ಲಿ ಖಾರದ ಅಂಶ ಬಲು ಕಡಿಮೆ ಅಥವಾ ಇಲ್ಲವೇ ಇಲ್ಲ. ವಾಣಿಜ್ಯಕ್ಷೇತ್ರದಲ್ಲಿ ಪಪ್ರಿಕ, ಚಿಲೀಸ್, ರೆಡ್‌ಪೆಪರ್ಸ್, ಕೇಯನ್, ಕ್ಯಾಪ್ಸಿಕಮ್, ಸ್ವೀಟ್ ಪೆಪರ್ಸ್, ಪಮಿಯೆಂಟೊ ಎಂಬ ಹೆಸರುಗಳಿಂದ ಇವು ಪರಿಚಿತವಾಗಿವೆ.
ಕೃಷಿ
ಮೆಣಸಿನಕಾಯಿ ಬೆಳೆಗೆ ಸುಮಾರು ೧೦ರಿಂದ ೩೦ ಸೆ.ಉಷ್ಣಾಂಶ ಅಗತ್ಯವಿದೆ. ಮೆಣಸಿನಕಾಯಿಯನ್ನು ಮಳೆ ಆಶ್ರಯ ಬೆಳೆಯಾಗಿ ಕೃಷಿ ಮಾಡುವುದೇ ರೂಢಿ. ಕೆಲವೆಡೆ ನೀರಾವರಿ ಬೇಸಾಯ ಮಾಡುವುದು ಉಂಟು. ಇದರ ಬೆಳವಣಿಗೆಗೆ ಸರಾಸರಿ ೬೦ ರಿಂದ ೧೨೫ ಸೆ.ಮೀ ಮಳೆ ಸಾಕಾಗುತ್ತದೆ. ಈ ಬೆಳೆಗೆ ಅತಿ ಶುಷ್ಕ ಮತ್ತು ಅತಿ ತೇವ ಪರಿಸ್ಥಿತಿಗಳೆರಡೂ ಮಾರಕ. ಕಪ್ಪು, ಮೆಕ್ಕಲು ಹಾಗೂ ಮರಳು ಮಿಶ್ರಿತ ಮೆಕ್ಕಲು ಮಣ್ಣು ಮೆಣಸಿನಕಾಯಿ ಬೆಳೆಗೆ ಹೆಚ್ಚು ಸೂಕ್ತ. ವಿವಿಧ ಬಗೆಯ ಮಣ್ಣುಗಳಲ್ಲಿ ಬೆಳೆಯಬಹುದಾದರೂ ಕೆಂಪುಗೋಡು ಒಳ್ಳೆಯದು. ಇದು ಚಳಿಗಾಲದ ಬೆಳೆಯಾಗಿದ್ದು, ಜುಲೈ-ಸೆಪ್ಟೆಂಬರ್ ಅವಧಿಯಲ್ಲಿ ಬಿತ್ತನೆ ಮಾಡಿ ಜೂನ್-ಜುಲೈನಲ್ಲಿ ಫಸಲು ಪಡೆಯಲಾಗುತ್ತದೆ. ಹಸಿರು ಮೆಣಸಿನಕಾಯಿಯನ್ನೇ ಬಳಸಲಾಗುತ್ತದಾದರೂ, ಬಲಿತ ಕೆಂಪು ಕಾಯಿಗಳನ್ನು ಒಣಗಿಸಲಾಗುತ್ತದೆ. ನಂತರ ಪುಡಿ ಮಾಡಿ ಬಳಸಲಾಗುತ್ತದೆ. ಶುದ್ಧಬೆಳೆಯಾಗಿಯೊ ಬೆಳ್ಳುಳ್ಳಿಯೊಂದಿಗೆ ಅಕ್ಕಡಿ ಬೆಳೆಯಾಗಿಯೂ ಬೆಳೆಯುವುದಿದೆ. ಬೀಜಗಳನ್ನು ಒಟ್ಟು ಪಾತಿಯಲ್ಲಿ ನೆಟ್ಟು ಸಸಿಪಡೆದು ಅನಂತರ ಸಸಿಗಳನ್ನು ಬೇಕೆಂದ ಕಡೆ ನಾಟಿ ಮಾಡಲಾಗುತ್ತದೆ.
ಗಿಡಗಳು 2 1/2 - 3 1/2 ತಿಂಗಳ ವಯಸ್ಸಿನವಾದ ಅನಂತರ ಹೂ ಬಿಡಲು ಆರಂಭಿಸಿ ಸುಮಾರು ಮೂರು ತಿಂಗಳ ಕಾಲ ಹೂ ಧರಿಸಿರುವುವು. ಕಾಯಿ ಕಚ್ಚಿ ಅವು ಬಲಿಯಲಾರಂಭಿಸಿದ ಮೇಲೆ 3 - 4 ತಿಂಗಳ ಕಾಲ, 6 ರಿಂದ 10 ಸಲ 5, 10 ಅಥವಾ 20 ದಿವಸಗಳ ಅಂತರವಿಟ್ಟು ಕಾಯಿ ಬಿಡಿಸಲಾಗುತ್ತದೆ.
ಮೆಣಸಿನ ಗಿಡಕ್ಕೆ ತಗಲುವ ರೋಗರುಜಿನಗಳಲ್ಲಿ ಮುಖ್ಯವಾದವು ಇಂತಿವೆ: (1) ಸ್ಕಿರ್ಟೊತ್ರಿಪ್ಸ್ ಡಾಸರ್ದಾಲಿಸ್ ಎಂಬ ಕೀಟದಿಂದ (ಥ್ರಿಪ್ಸ್) ಹರಡುವ ವೈರಸ್ ರೋಗ - ಎಲೆಮುರುಟು. ಗಿಡದ ಬೆಳವಣಿಗೆ ಕುಂಠಿತಗೊಳ್ಳುವುದು, ಎಲೆಗಳು ಮುರುಟಿಕೊಳ್ಳುವುದು, ರೆಂಬೆಗಳ ತುದಿಗಳು ಅಂಟುದ್ರವದಿಂದ ಆವೃತವಾಗುವುದು ಈ ರೋಗದ ಲಕ್ಷಣಗಳು. (2) ಕೊಲೆಟೊಟ್ರೈಕಮ್ ಕ್ಯಾಪ್ಸಿಸಿ ಎಂಬ ಬೂಷ್ಟಿನಿಂದ ಉಂಟಾಗುವ ಕಾಯಿಗಳ ಕೊಳೆರೋಗ. (3) ಕೊಲೆಟೊ ಟ್ರೈಕಮ್ ನೈಗ್ರಮ್ ಎಂಬ ಬೂಷ್ಟಿನಿಂದ ಬರುವ ಆಂತ್ರಾಕ್ನೋಸ್ ರೋಗ.
ಉಪಯೋಗಗಳು
ಮೆಣಸಿನಕಾಯಿ ಬಹು ಜನಪ್ರಿಯ ಸಂಬಾರ ವಸ್ತು. ಭಾರತದಲ್ಲಿ, ಏಷ್ಯದ ಹಲವಾರು ದೇಶಗಳಲ್ಲಿ ಇದು ಆಹಾರದ ಪ್ರಧಾನ ಅಂಶವಾಗಿದೆ; ಹಸಿಯಾಗಿಯೊ ಬೇಯಿಸಿಯೊ ಒಂದಲ್ಲ ಒಂದು ಬಗೆಯಲ್ಲಿ ಇದರ ಬಳಕೆ ಉಂಟು. ಪಲ್ಯ, ಸಾರು, ಸಾಂಬಾರು, ಉಪ್ಪಿನಕಾಯಿ ಹೀಗೆ ಹಲವು ರೂಪಗಳಲ್ಲಿ ಇದು ಉಪಯೋಗವಾಗುತ್ತದೆ. ಒಣಗಿದ ಖಾರದ ಪುಡಿ ರೂಪದಲ್ಲಿ ಮಸಾಲೆಗಳ ತಯಾರಿಕೆಯಲ್ಲಿ ಇದರ ಬಳಕೆ ಇದೆ. ಮೆಣಸಿನ ಕಾಯಿಯ ಖಾರದ ರುಚಿಗೆ ಕಾರಣ ಇದರಲ್ಲಿರುವ ಕ್ಯಾಪ್ಸಿಸಿನ್ ಎಂಬ ರಾಸಾಯನಿಕ. ಮೆಣಸಿನ ಘಾಟಿಗೂ ಇದೇ ಕಾರಣ. ಕಾಯಿಗಳು ಬಲಿತಂತೆ, ಒಣಗಿದಂತೆ ಕೆಂಪು ಬಣ್ಣ ಬರಲು ಕಾರಣ ಕ್ಯಾಪ್ಸೆಂತಿನ್, ಕ್ಯಾಪ್ಸೊರೂಬಿನ್, ಜಿಯಾಕ್ಸಾಂತಿನ್, ಕ್ರಿಪ್ಟೊಕ್ಸಾಂತಿನ್, ಆಲ್ಫ ಮತ್ತು ಬೀಟ ಕ್ಯಾರೊಟಿನ್ ಎಂಬ ಸಂಯುಕ್ತಗಳು. ಜೊತೆಗೆ ಮೆಣಸಿನಕಾಯಿ `ಸಿ' ವಿಟಮಿನ್ನಿನ ಒಳ್ಳೆಯ ಆಕರ ಕೂಡ. ತಳಿಯನ್ನವಲಂಬಿಸಿ ಈ ವಿಟಮಿನ್ನಿನ ಮೊತ್ತ ಪ್ರತಿ 100 ಗ್ರಾಮಿಗೆ 50 - 280 ಮಿಗ್ರಾಂ ಇದೆ. ಹಾಗೆಯೇ ವಿಟಮಿನ್ `ಎ' ಕೂಡ ಗಣನೀಯ ಪ್ರಮಾಣದಲ್ಲಿದೆ.
ಮೆಣಸಿನಕಾಯಿಗೆ ಔಷಧೀಯ ಗುಣಗಳೂ ಉಂಟು. ಜೀರ್ಣಕಾರಿ ಎನಿಸಿಕೊಂಡಿರುವ ಇದನ್ನು ಅಜೀರ್ಣದ ಕೆಲವು ಬಗೆಗಳ ಚಿಕಿತ್ಸೆಯಲ್ಲಿ ಕಡಿಮೆ ಪ್ರಮಾಣದಲ್ಲಿ ಬಳಸಲಾಗುತ್ತದೆ. ಹಲವು ರೀತಿಯ ಕೀಲುನೋವುಗಳ ಉಪಶಮನಕ್ಕೂ ಇದರ ಬಳಕೆ ಉಂಟು. ಗಂಟಲು ನೋವಿಗೆ ಉಪಯೋಗಿಸುವ ಕೆಲವು ಔಷಧಿಗಳಲ್ಲಿ ಇದನ್ನು ಸೇರಿಸುವುದಿದೆ.
ಹೊರಗಿನ ಕೊಂಡಿಗಳು
ವರ್ಗ:ತರಕಾರಿಗಳು ವರ್ಗ:ಆಹಾರ ಪದಾರ್ಥಗಳು ವರ್ಗ:ಭಾರತದ ಭೌಗೋಳಿಕ ಸಂಕೇತಗಳು ವರ್ಗ:ಕರ್ನಾಟಕದ ಬೆಳೆಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
​ಶಂಕರೇಗೌಡ
ವೈಯಕ್ತಿಕ ಜೀವನ
ಶಂಕರೇಗೌಡರು ಹುಟ್ಟಿದ್ದು ಮಂಡ್ಯ ತಾಲೂಕಿನ ಶಿವಳ್ಳಿ ಗ್ರಾಮದಲ್ಲಿ. ವೈದ್ಯಕೀಯ ಶಿಕ್ಷಣ ಪಡೆದದ್ದು ಮಣಿಪಾಲ್ ಕಾಲೇಜಿನಲ್ಲಿ.
ವೃತ್ತಿ ಜೀವನ
ಚರ್ಮವೈದ್ಯರಾಗಿ ಸುಮಾರು ೩೦ ವರ್ಷಗಳಿಂದ ಕೆಲಸ ಮಾಡುತ್ತಿರುವ ಶಂಕರೇಗೌಡ ಅವರಲ್ಲಿಗೆ ಬೆಂಗಳೂರು, ಗುಲ್ಬರ್ಗ, ರಾಯಚೂರು, ಶಿವಮೊಗ್ಗ, ಚಾಮರಾಜನಗರ, ಚಿಕ್ಕಮಗಳೂರು, ಚಿತ್ರದುರ್ಗ, ಹಾಸನ, ತಮಿಳುನಾಡು, ಒಡಿಶಾ ಮತ್ತು ಮುಂಬೈನಿಂದಲೂ ರೋಗಿಗಳು ಬರುತ್ತಾರೆ.
ಇವರು ರೈತರೂ ಹೌದು. ಜಿಲ್ಲಾ ಪಂಚಾಯಿತಿ ಸದಸ್ಯರಾಗಿ ಆಯ್ಕೆಯಾಗಿ, ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ. ರೋಗಿಗಳಿಗೆ ಅವರ ಶುಲ್ಕ ಆರಂಭದಿಂದ ಇಲ್ಲಿಯವರೆಗೂ ₹  ೫ ರೂಪಾಯಿ ಮಾತ್ರ.
ರಾಜಕೀಯದಲ್ಲಿ
ಮಂಡ್ಯ ಜಿಲ್ಲಾ ಪಂಚಾಯಿತಿ ಚುನಾವಣೆಯಲ್ಲಿ ಸ್ಪರ್ಧಿಸಿ ಗೆದ್ದು, ಸದಸ್ಯರಾಗಿ ಸೇವೆ ಮಾಡಿದ ಶಂಕರೇಗೌಡ ಅವರು ೨೦೧೮ರ ಮಂಡ್ಯ ವಿಧಾನಸಭಾ ಚುನಾವಣೆಯಲ್ಲಿ ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಪರಾಭವಗೊಂಡರು.
ಉಲ್ಲೇಖಗಳು
ವರ್ಗ:ವೈದ್ಯಕೀಯ
ರವಿ ಕಲ್ಪನಾ
ರವಿ ವೆಂಕಟೇಶ್ವರಲು ಕಲ್ಪನಾ (ಜನನ ೫ ಮೇ ೧೯೯೬) ಒಬ್ಬ ಭಾರತೀಯ ಕ್ರಿಕೆಟಿಗ. ಇವರು ಭಾರತ ಮಹಿಳಾ ರಾಷ್ಟ್ರೀಯ ಕ್ರಿಕೆಟ್ ತಂಡದಲ್ಲಿ ವಿಕೆಟ್ ಕೀಪರ್ ಮತ್ತು ಬಲಗೈ ಬ್ಯಾಟರ್ ಆಗಿ ತಮ್ಮ ರಾಷ್ಟ್ರೀಯ ಮಟ್ಟದ ವೃತ್ತಿಜೀವನವನ್ನು ಪ್ರಾರಂಭಿಸಿದರು.
ವೈಯಕ್ತಿಕ ಜೀವನ
ಕಲ್ಪನಾ ಭಾರತೀಯ ರೈಲ್ವೇಯಲ್ಲಿ ಕೆಲಸ ಮಾಡುತ್ತಾರೆ ಮತ್ತು ವಿಜಯವಾಡದಲ್ಲಿ ವಾಸಿಸುತ್ತಿದ್ದಾರೆ. ವಿಜಯವಾಡದ ನಳಂದ ಪದವಿ ಕಾಲೇಜಿನಲ್ಲಿ ಬಿಕಾಂ ಪದವಿ ಪಡೆದಿದ್ದಾಳೆ.
ವೃತ್ತಿ
ಆಂಧ್ರಪ್ರದೇಶ ಕ್ರಿಕೆಟ್ ಅಸೋಸಿಯೇಷನ್ (ಎ.ಪಿ.ಸಿ.ಎ) ಯಿಂದ ರೂ ೪೦೦೦ ಭತ್ಯೆಯೊಂದಿಗೆ ರಾಜ್ಯ ತಂಡಕ್ಕಾಗಿ ಆಡುವ ಮೂಲಕ ಅವರು ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು.
ಅವರು ಆರಂಭದಲ್ಲಿ ೧೬ ವರ್ಷದೊಳಗಿನವರ ತಂಡಕ್ಕಾಗಿ ದಕ್ಷಿಣ ವಲಯ ವಿಭಾಗದ ಭಾಗವಾಗಿದ್ದರು. ೨೦೧೧ ರಲ್ಲಿ, ಅವರು ಅಂಡರ್ ೧೯ ತಂಡಕ್ಕೆ ಮತ್ತು ನಂತರ ೨೦೧೨ ರಲ್ಲಿ ಇಂಡಿಯಾ ಗ್ರೀನ್ ಟೀಮ್‌ಗಾಗಿ, ೨೦೧೪ ರಲ್ಲಿ ಹಿರಿಯ ದಕ್ಷಿಣ ವಲಯ ತಂಡಕ್ಕೆ ತೆರಳಿದರು. ನಂತರ ಅವರು ೨೦೧೫ ರಲ್ಲಿ ಭಾರತೀಯ ಮಹಿಳಾ ಕ್ರಿಕೆಟ್ ತಂಡಕ್ಕೆ ಆಯ್ಕೆಯಾದರು. ಆಗ ಅವರು ೨೦೧೫ ರಲ್ಲಿ ನ್ಯೂಜಿಲೆಂಡ್ ವಿರುದ್ಧ ತಮ್ಮ ಅಂತರರಾಷ್ಟ್ರೀಯ ಚೊಚ್ಚಲ ಪಂದ್ಯವನ್ನು ಆಡಿದರು.
ಬಾಹ್ಯ ಕೊಂಡಿಗಳು
ವರ್ಗ:ಭಾರತೀಯ ಮಹಿಳಾ ಕ್ರಿಕೆಟಿಗರು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕನ್ನಡ ಬಾವುಟ
ಕನ್ನಡ/ ಕರ್ನಾಟಕದ ಧ್ವಜ ದ್ವಿವರ್ಣ ಧ್ವಜ. ಈ ಧ್ವಜವನ್ನು ಎರಡು ಸಮತಲ ಭಾಗಗಳಾಗಿ ಮಾಡಲಾಗಿದೆ. ಬಾವುಟದ ಮೇಲಿನ ಭಾಗವು ಹಳದಿ ಮತ್ತು ಕೆಳಗಿನ ಭಾಗವು ಕೆಂಪು ಬಣ್ಣದ್ದಾಗಿದೆ. ಹಳದಿ ಬಣ್ಣವು ಶಾಂತಿಯನ್ನು ಮತ್ತು ಕೆಂಪು ಬಣ್ಣವು ಧೈರ್ಯವನ್ನು ಸೂಚಿಸುತ್ತದೆ.(ಕನ್ನಡನಾಡಿನ ಹೆಣ್ಣು ಮಗಳ ಅರಿಶಿನ ಮತ್ತು ಕುಂಕುಮದ ಪ್ರತೀಕವೂ ಸಹ). ಈ ಧ್ವಜ ಕರ್ನಾಟಕದ ಅಧಿಕೃತ ಅಥವಾ ಅನಧಿಕೃತ ಧ್ವಜ ಅಲ್ಲ.ಆದರೂ ಇದೂ ಅಧಿಕೃತವಾಗಿ ಕನ್ನಡ ನಾಡನ್ನು ಸೂಚಿಸುತ್ತದೆ. ಸರ್ಕಾರ ಮತ್ತು ಜನರು ಅಧಿಕೃತವಾಗಿ ಬಳಸುತ್ತಾರೆ.
ಪರಿಚಯ
ಹೊಸ ಕನ್ನಡದ ಬಾವುಟ
ಇದನ್ನು ಗಮನಿಸಿ
ಕರ್ನಾಟಕದ ಮುದ್ರೆ
ದಿವ್ಯಾಂಕಾ ತ್ರಿಪಾಠಿ
ದಿವ್ಯಾಂಕ ತ್ರಿಪಾಠಿ ದಹಿಯಾ (ಜನನ:೧೪ ಡಿಸೆಂಬರ್ ೧೯೮೪), ಹಿಂದಿ ದೂರದರ್ಶನ ಉದ್ಯಮದಲ್ಲಿ ಕೆಲಸ ಮಾಡುವ ಭಾರತೀಯ ನಟಿ. ಝೀ ಟಿವಿಯ ಬನೂ ಮೇ ತೇರಿ ದುಲ್ಹನ್ ಧಾರವಾಹಿಯಲ್ಲಿ ದ್ವಿಪಾತ್ರದಲ್ಲಿ ನಟಿಸುವ ಮೂಲಕ ಇವರು ಖ್ಯಾತಿ ಪಡೆದರು. ಇವರು ಸ್ಟಾರ್ ಪ್ಲಸ್‌ನ ಯೆ ಹೈ ಮೊಹಬತೇ ಧಾರವಾಹಿಯಲ್ಲಿ ಡಾ. ಇಶಿತಾ ಭಲ್ಲಾ ಪಾತ್ರದಲ್ಲಿ ನಟಿಸುವ ಮೂಲಕ ಇನ್ನೂ ಖ್ಯಾತಿ ಪಡೆದರು. ೨೦೧೭ ರಲ್ಲಿ, ಇವರು ಡಾನ್ಸ್ ರಿಯಾಲಿಟಿ ಶೋ ನಚ್ ಬಲಿಯೆಯಲ್ಲಿ ವಿಜೇತರಾದರು.
ಆರಂಭಿಕ ಜೀವನ
ತ್ರಿಪಾಠಿ ಡಿಸೆಂಬರ್ ೧೪,೧೯೮೪ ರಂದು ಮಧ್ಯಪ್ರದೇಶದ ಭೋಪಾಲ್ ನಲ್ಲಿ ಜನಿಸಿದರು. ಇವರು ಭೋಪಾಲ್‌ನ ನೂತನ್ ಕಾಲೇಜಿನಲ್ಲಿ ವ್ಯಾಸಂಗ ಮಾಡಿದರು ಹಾಗೂ ಉತ್ತರಕಾಶಿಯ ನೆಹರು ಇನ್ಸ್ಟಿಟ್ಯೂಟ್ ಆಫ್ ಮೌಂಟೇನಿಯರಿಂಗ್ ನಿಂದ ಪರ್ವತಾರೋಹಣ ಕೋರ್ಸ್ ಅನ್ನು ಪೂರ್ಣಗೊಳಿಸಿದರು.
ವೃತ್ತಿ
ತ್ರಿಪಾಠಿ ಇವರು ಭೋಪಾಲ್‌ನ ಆಲ್ ಇಂಡಿಯಾ ರೇಡಿಯೋದಲ್ಲಿ ನಿರೂಪಕಿಯಾಗಿ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಇವರು ೨೦೦೩ ರಲ್ಲಿ ಪ್ಯಾಂಟೀನ್ ಝೀ ಟೀನ್ ಕ್ವೀನ್ ನಲ್ಲಿ ಭಾಗವಹಿಸಿದರು ಮತ್ತು ಮಿಸ್ ಬ್ಯೂಟಿಫುಲ್ ಸ್ಕಿನ್ ಪ್ರಶಸ್ತಿಯನ್ನು ಗೆದ್ದರು. ೨೦೦೪ ರಲ್ಲಿ, ತ್ರಿಪಾಠಿ ಭಾರತದ ಅತ್ಯುತ್ತಮ ಸಿನೆಸ್ಟಾರ್ಸ್ ಕಿ ಖೋಜ್ ನಲ್ಲಿ ಭಾಗವಹಿಸಿದರು ಮತ್ತು ಭೋಪಾಲ್ ವಲಯದಿಂದ ಅಗ್ರ ೮ ರಲ್ಲಿ ಸ್ಥಾನ ಪಡೆದರು. ಅವರು ಮತ್ತೆ ಇಂದೋರ್ ವಲಯದಿಂದ ಸ್ಪರ್ಧಿಸಿದರು, ಅಲ್ಲಿ ಅವರನ್ನು ರನ್ನರ್ ಅಪ್ ಎಂದು ಘೋಷಿಸಲಾಯಿತು.
ಉಲ್ಲೇಖಗಳು
ವರ್ಗ:ನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
೧೮೬೨
ವರ್ಷ ೧೮೬೨ (MDCCCLXII) ಗ್ರೆಗೋರಿಯನ್ ಪಂಚಾಂಗದ ಬುಧವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೮೬೨
ಚೆಕ್
thumb|right|ಕೆನಡಾ ದೇಶದ ಚೆಕ್ಕಿನ ಒಂದು ಮಾದರಿ. ಚೆಕ್ ಒಂದು ದಾಖಲೆಯಾಗಿದ್ದು, ಒಬ್ಬ ವ್ಯಕ್ತಿಯ ಖಾತೆಯಿಂದ ನಿರ್ದಿಷ್ಟ ಮೊತ್ತದ ಹಣವನ್ನು ಚೆಕ್ ವಿತರಿಸಿದ ವ್ಯಕ್ತಿಗೆ ಪಾವತಿಸಲು ಬ್ಯಾಂಕ್‌ಗೆ ಆದೇಶಿಸುತ್ತದೆ. ಇದೊಂದು ಹಣದ ಪಾವತಿಯನ್ನು ಆದೇಶಿಸುವ ಕಾಗದದ ಒಂದು ಚೂರು ಅಥವಾ ರಶೀದಿ. ಚೆಕ್ ಬರೆಯುವ ವ್ಯಕ್ತಿ, ಅಂದರೆ ಪಾವತಿಸುವವನು, ಸಾಮಾನ್ಯವಾಗಿ ತನ್ನ ಹಣವನ್ನು ಠೇವಣಿ ಇಟ್ಟ ಬ್ಯಾಂಕಿನಲ್ಲಿ ಖಾತೆಯನ್ನು ಹೊಂದಿರುತ್ತಾನೆ. ಪಾವತಿಸುವವನು ಚೆಕ್ಕಿನ ಮೇಲೆ ಹಣದ ಮೊತ್ತ, ದಿನಾಂಕ, ಮತ್ತು ಹಣಗ್ರಾಹಿಯ ಹೆಸರನ್ನು ಒಳಗೊಂಡಂತೆ ನಾನಾ ವಿವರಗಳನ್ನು ಬರೆದು, ಅದನ್ನು ಸಹಿಮಾಡಿ, ಹಣ ಪಡೆಯಬೇಕಾದ ವ್ಯಕ್ತಿ ಅಥವಾ ಕಂಪನಿಗೆ, ನಮೂದಿಸಲಾದ ಹಣದ ಮೊತ್ತವನ್ನು ಸಂದಾಯಮಾಡುವಂತೆ ತನ್ನ ಬ್ಯಾಂಕಿಗೆ ಆದೇಶ ನೀಡುತ್ತಾನೆ.
ಇತಿಹಾಸ
ಲಂಡನ್ನಿನ ಅಕ್ಕಸಾಲಿಗರು ಆಧುನಿಕ ಜಗತ್ತಿನ ಮೊಟ್ಟಮೊದಲ ಬ್ಯಾಂಕರುಗಳು. ಈ ಅಕ್ಕಸಾಲಿಗರು ಹಣದ ಪಾವತಿಗೆ ಬರೆಯುತ್ತಿದ್ದ ಚಿಕ್ಕ ಚಿಕ್ಕ ಪತ್ರಗಳೇ ಮೊದಲನೇ ಚೆಕ್ಕಗಳು. ಈ ಚೆಕ್ಕುಗಳು 1844ರ ಪೀಲ್ಸ್ ಕಾಯಿದೆಯ ನಂತರ ಪ್ರಸಿದ್ಧಿಯನ್ನು ಪಡೆಯಿತು. ಈ ಚೆಕ್ಕುಗಳ ಹಿಂಬದಿಯಲ್ಲಿ ಸ್ಟಾಂಪ್‍ಗಳನ್ನು ಅಂಟಿಸಬೇಕಾಗಿತ್ತು. ನಂತರ ಈ ಪದ್ಧತಿಯನ್ನು ರದ್ದುಪಡಿಸಲಾಯಿತು. ಭಾರತೀಯ ಸಂವಿಧಾನದಲ್ಲಿ ಅಂಗೀಕೃತವಾದ ಯಾವ ಭಾಷೆಯಲ್ಲಿ ಬೇಕಾದರೂ ಚೆಕ್ಕುಗಳನ್ನು ಬರೆಯಬಹುದು. ಧನಾದೇಶ ಪತ್ರ ಎಂಬುದು ಕನ್ನಡದ ಸಮಾನಾಂತರ ಪದವಾದರೂ ಸಹ ಚೆಕ್ಕು ಎಂಬ ಪದವೇ ಕನ್ನಡದಲ್ಲಿ ಬಳಕೆಯಲ್ಲಿದೆ.
ವ್ಯಾಖ್ಯೆ
ಹಣದ ಒಂದು ನಿಶ್ಚಿತ ಮೊಬಲಗನ್ನು ಒಬ್ಬ ನಿಶ್ಚಿತ ವ್ಯಕ್ತಿಗೋ ಅಥವಾ ಅವನ ಆದೇಶ (ಆರ್ಡರ್) ಪಡೆದವನಿಗೋ, ಇಲ್ಲವೇ ವಾಹಕನಿಗೋ (ಬೇರರ್) ಪಾವತಿ ಮಾಡಬೇಕೆಂದು ಒಂದು ಬ್ಯಾಂಕಿನ ಗ್ರಾಹಕನೋ ಅಥವಾ ಅವನ ಅಧಿಕಾರ ಪಡೆದವನೋ ಆ ಬ್ಯಾಂಕಿಗೆ ಲಿಖಿತವಾಗಿ ನೀಡಿದ ಆದೇಶ (ಚೆಕ್). ಅದನ್ನು ಹಾಜರುಪಡಿಸಿ ಹಣ ಬೇಕೆಂದು ಕೇಳಿದಾಗ, ಅದರಲ್ಲಿ ಸೂಚಿಸಿರುವಷ್ಟು ಹಣವನ್ನು ಅದರ ಧಾರಕನಿಗೆ (ಹೋಲ್ಡರ್) ಬ್ಯಾಂಕು (ಸಾಮಾನ್ಯ ಸಂದರ್ಭಗಳಲ್ಲಿ) ಪಾವತಿ ಮಾಡಬೇಕಾಗುತ್ತದೆ. ಗ್ರಾಹಕನ ಲೆಕ್ಕದಲ್ಲಿ ಅವನಿಗೆ ಅನುಕೂಲವಾಗಿ ಇರುವ ಸಿಲ್ಕಿನ ಮಿತಿಯೊಳಗೆ ಅಥವಾ ಬ್ಯಾಂಕು ಗ್ರಾಹಕನಿಗೆ ಸೂಚ್ಯವಾಗಿಯೋ ವಾಚ್ಯವಾಗಿಯೋ ಕೊಡಲೊಪ್ಪಿದ ಓವರ್ ಡ್ರಾಫ್ಟಿನ (ಮೀರೆಳೆತ) ಮೊಬಲಗಿನ ಮಿತಿಯೊಳಗೆ ಬ್ಯಾಂಕಿನ ಮೇಲೆ ಗ್ರಾಹಕ ಅಥವಾ ಅವನಿಂದ ಅಧಿಕಾರ ಪಡೆದವನು ನೀಡುವ ಚೆಕ್ಕುಗಳನ್ನೆಲ್ಲ ಆದರಿಸಲು (ಆನರ್) ಬ್ಯಾಂಕು ಬದ್ಧವಾಗಿರುತ್ತದೆ. ಅದೊಂದು ಪರಕ್ರಾಮ್ಯಸಂಲೇಖ (ನೆಗೋಷಿಯಬಲ್ ಇನ್‍ಸ್ಟ್ರುಮೆಂಟ್). ಹುಂಡಿ (ಬಿಲ್ ಆಫ್ ಎಕ್ಸ್‍ಚೇಂಜ್) ಅಥವಾ ವಚನಪತ್ರದಂತೆ (ಪ್ರಾಮಿಸರಿ ನೋಟ್) ಚೆಕ್ಕೂ ಬಂದು ಪರಕ್ರಾಮ್ಯ ಸಂಲೇಖ (ನೆಗೋಷಿಯಬಲ್ ಇನ್‍ಸ್ಟ್ರುಮೆಂಟ್). ಹುಂಡಿಯಂತೆ ಇದೂ ಒಂದು ಆದೇಶ-ಬ್ಯಾಂಕಿಗೆ ನೀಡಿದ ಆದೇಶ. ಒಬ್ಬ ನಿಶ್ಚಿತ ಬ್ಯಾಂಕರನ ಮೇಲೆ ಬರೆಯಲಾದ, ಕೇಳಿದಾಗ ಅಲ್ಲದೆ ಅನ್ಯಥಾ ಪಾವತಿ ಮಾಡಬೇಕೆಂದು ಅಭಿವ್ಯಕ್ತವಾಗಿಲ್ಲದ ಹುಂಡಿಯೇ ಚೆಕ್ಕು-ಎಂಬುದು ಚೆಕ್ಕಿಗೆ ಭಾರತದ ಪರಕ್ರಾಮ್ಯ ಸುಲೇಖಗಳ ಅಧಿನಿಯಮ ನೀಡಿರುವ ವ್ಯಾಖ್ಯೆ.
ನೆಗೋಷಿಯಬಲ್ ಇನ್‍ಸ್ಟ್ರಮೆಂಟ್ಸ್ ಕಾಯಿದೆಯ ಅಧಿನಿಯಮ 5 ಮತ್ತು 6 ರಲ್ಲಿ ಚೆಕ್ಕು ಮತ್ತು ಹುಂಡಿಬಿಲ್ ಆಫ್ ಎಕ್ಸ್‍ಛೇಂಜ್)ಗಳನ್ನು ವಿವರಿಸಲಾಗಿದೆ. ಚೆಕ್ಕು ನಿರ್ದಿಷ್ಟ ಬ್ಯಾಂಕಿನ ಶಾಖೆಯ ಮೇಲೆ ಬೇಡಿಕೆಯ ಮೂಲಕ ಮಾತ್ರ ಪಾವತಿ ಮಾಡುವಂತೆ ಹುಂಡಿಯಾಗಿದೆ. ಒಂದು ಬಿಳಿಯ ಹಾಳೆಯ ಮೇಲಿನ ಅಧಿನಿಯಮದ ಪ್ರಕಾರ ಬರೆದಲ್ಲಿ ಅದನ್ನು ಮಾನ್ಯಮಾಡಬೇಕು. ಆದರೆ ವಾಸ್ತವವಾಗಿ ಎಲ್ಲ ಬ್ಯಾಂಕುಗಳು ತಮ್ಮದೇ ಆದ ರೀತಿಯಲ್ಲಿ ಚೆಕ್ಕುಗಳನ್ನು ಮುದ್ರಿಸಿ ತಮ್ಮ ಗ್ರಾಹಕರಿಗೆ ನೀಡಿ ಅದನ್ನೇ ಬಳಸುವ ಪದ್ಧತಿಯನ್ನು ತಂದಿರುವುದರಿಂದ ಅದೇ ನಿಯಮವಾಗಿದೆ.
ಶರತ್ತುಗಳು
ಒಂದು ಸಂಲೇಖವನ್ನು ಚೆಕ್ ಎಂದು ಪರಿಭಾವಿಸಬೇಕಾದರೆ ಅದು ಪೂರೈಸಬೇಕಾದ ಅಪೇಕ್ಷಿತಗಳು (ರಿಕ್ವಿಸಿಟ್ಸ್) ಇವು:
೧. ಅದು ಒಂದು ಲಿಖಿತ ಸುಲೇಖ : ಮೌಖಿಕ ಆದೇಶವಲ್ಲ. ಚೆಕ್ಕನ್ನು ನೀಡುವ ಅಧಿಕಾರ ಹೊಂದಿರತಕ್ಕವನು ಬ್ಯಾಂಕಿನಿಂದ ಪಡೆದ ಅಚ್ಚಾದ ನಮೂನೆಯಲ್ಲಿಯೇ ಅದನ್ನು ಬರೆಯಬೇಕು. ಕಾನೂನಿನ ಪ್ರಕಾರ ಚೆಕ್ಕನ್ನು ಯಾವ ಕಾಗದದ ಮೇಲಾದರೂ ಬರೆಯಬಹುದು. ಕೈಯಲ್ಲೇ ಅದನ್ನು ಪೂರ್ತಿಯಾಗಿ ಬರೆಯಬಹುದು. ಆದರೆ ವಾಡಿಕೆಯಲ್ಲಿ ಬ್ಯಾಂಕು ಕೆಲವು ನಿರ್ಬಂಧಗಳನ್ನು ವಿಧಿಸುತ್ತದೆ. ಯಾವುದಾದರೂ ಕಾಗದದ ಮೇಲೆ ಬರೆದ ಆದೇಶಕ್ಕೆ ಸಾಮಾನ್ಯವಾಗಿ ಬ್ಯಾಂಕು ಮಾನ್ಯತೆ ನೀಡುವುದಿಲ್ಲ. ತನ್ನ ಗ್ರಾಹಕರಿಗೆ ಒದಗಿಸಿದ ಅಚ್ಚಾದ ನಮೂನೆಗಳಲ್ಲೇ ಅವರು ಚೆಕ್ಕುಗಳನ್ನು ಬರೆಯಬೇಕೆಂದು ಪ್ರತಿಯೊಂದು ಬ್ಯಾಂಕೂ ನಿಬಂಧನೆಗಳನ್ನು ರಚಿಸಿಕೊಂಡಿರುತ್ತದೆ. ಚೆಕ್ಕನ್ನು ಯಾವುದರಿಂದ ಬರೆಯಬೇಕೆಂಬುದನ್ನು ಕಾನೂನಿನಲ್ಲಿ ಸೂಚಿಸಿಲ್ಲ. ಅದನ್ನು ಬೆರಳಚ್ಚು ಮಾಡಬಹುದು ಅಥವಾ ಮಸಿಯಲ್ಲಿ ಬರೆಯಬಹುದು. ಸೀಸದ ಕಡ್ಡಿಯಿಂದ ಬರೆದ ಚೆಕ್ಕುಗಳನ್ನು ಬ್ಯಾಂಕುಗಳು ಸಾಮಾನ್ಯವಾಗಿ ಆಧರಿಸುವುದಿಲ್ಲ.
೨. ಚೆಕ್ಕನ್ನು ಒಂದು ನಿಶ್ಚಿತ ಬ್ಯಾಂಕಿನ ಮೇಲೆಯೇ ಬರೆಯಬೇಕು. ಒಬ್ಬ ಇನ್ನೊಬ್ಬನ ಮೇಲೆ ಬರೆದ ಆದೇಶ ಹುಂಡಿಯಾಗಬಹುದು. ಆದರೆ ಚೆಕ್ ಆಗುವುದಿಲ್ಲ.
೩ ಚೆಕ್ಕು ಒಂದು ಬೇಷರತ್ ಆದೇಶ, ಪ್ರಾರ್ಥನೆಯಲ್ಲ, ದಯವಿಟ್ಟು ಎಂಬ ಪದವಿದ್ದರೂ ಅದು ಆದೇಶವೇ. ಚೆಕ್ಕಿನ ಪಾವತಿಗೆ ಮುನ್ನ ಅದರ ಪ್ರಾಪ್ತಿಕರ್ತ (ಪೇಯೀ) ರಸೀತಿ ಪಡೆದುಕೊಳ್ಳತಕ್ಕದೆಂದು ಬ್ಯಾಂಕಿಗೆ ಸೂಚನೆ ನೀಡಿದರೆ ಚೆಕ್ಕು ಬೇಷರತ್ ಆದೇಶವಾಗುವುದಿಲ್ಲ ಎಂದರೆ ಅದು ಚೆಕ್ಕೆನಿಸುವುದಿಲ್ಲ.
೪ ಕೇಳಿದ ಒಡನೆಯೇ ಚೆಕ್ಕಿನ ಮೊಬಲಗು ಪಾವತಿಯಾಗಬೇಕು. ಕೇಳಿದ ಒಡನೆಯೇ ಎಂಬ ಶಬ್ದಗಳನ್ನು ಚೆಕ್ಕಿನಲ್ಲಿ ಬಳಸುವ ಅವಶ್ಯವಿಲ್ಲ. ಹಣವನ್ನು ಎಂದು ಪಾವತಿ ಮಾಡಬೇಕೆಂಬುದನ್ನು ಪಾವತಿಗೆ ವಾಯಿದೆಯನ್ನು, ಸೂಚಿಸದಿದ್ದರೆ ಅದು ಕೇಳಿದ ಒಡನೆಯ ಪಾವತಿಯಾಗತಕ್ಕದ್ದೆಂಬುದು ಕಾನೂನಿನ ವಿಧಿ. ಕೇಳಿದ ಒಡನೆ ಅಲ್ಲದೆ ಬೇರೆ ಎಂದಾದರೂ ಪಾವತಿಯಾಗಬೇಕೆಂದು ಬರೆದರೆ ಅದು ಚೆಕ್ಕಾಗುವುದಿಲ್ಲ.
೫ ಚೆಕ್ಕಿನ ಮೇಲೆ ಅದರ ಕರ್ತನ ಅಥವಾ ರಚಕನ ಸಹಿ ಇರಬೇಕು. ಸಹಿ ಇಲ್ಲದ ಚೆಕ್ಕು ಆದೇಶವಲ್ಲ. ಅಂಥದನ್ನು ಬ್ಯಾಂಕು ಆಧರಿಸಬೇಕಾದ್ದಿಲ್ಲ. ಚೆಕ್ಕಿಗೆ ಸಹಿ ಮಾಡಬೇಕಾದವನ ಮಾದರಿ ಸಹಿ ಬ್ಯಾಂಕಿನ ಬಳಿ ಇರುತ್ತದೆ.
೬ ಎಷ್ಟು ಹಣ ಕೊಡಬೇಕೆಂಬುದೂ ಚೆಕ್ಕಿನಲ್ಲಿ ನಿಶ್ಚಿತವಾಗಿರಬೇಕು ಅಥವಾ ಅದನ್ನು ನಿಶ್ಚಿತವಾಗಿ ಗೊತ್ತುಪಡಿಸುವುದು ಸಾಧ್ಯವಾಗುವಂತಿರಬೇಕು. ಯಾವ ದೇಶದ ಬ್ಯಾಂಕಿನ ಮೇಲೆ ಚೆಕ್ಕನ್ನು ಬರೆಯಲಾಗಿದೆಯೋ ಆ ದೇಶದ ಹಣದಲ್ಲಿ ಈ ಚೆಕ್ಕಿನ ಪಾವತಿ ಆಗತಕ್ಕದ್ದು. ಪಾವತಿಯ ದಿನದಂದು ಚಾಲ್ತಿಯಲ್ಲಿರುವ ವಿನಿಮಯ ದರದಲ್ಲಿ ವಿದೇಶಿ ಹಣವನ್ನು ಪಾವತಿದಾರ ಬ್ಯಾಂಕಿನ ದೇಶದ ಹಣಕ್ಕೆ ಪರಿವರ್ತಿಸತಕ್ಕದ್ದು.
೭ ಚೆಕ್ಕಿನಲ್ಲಿ ಸೂಚಿಸಿರುವ ಹಣ ಅದರಲ್ಲಿ ಉಲ್ಲೇಖವಾಗಿರುವ ಒಬ್ಬ ನಿಶ್ಚಿತ ವ್ಯಕ್ತಿಗಾಗಲಿ (ಸರ್ಟನ್ ಪರ್ಸನ್) ಆ ವ್ಯಕ್ತಿಯ ಆದೇಶಕ್ಕಾಗಲಿ ಅಥವಾ ಅದರ ವಾಹಕನಿಗಾಗಲಿ (ಬೇರರ್) ಪಾವತಿಯಾಗಿತಕ್ಕದ್ದೆಂದು ಅದರಲ್ಲಿ ಬರೆದಿರಬೇಕು. ಚೆಕ್ಕುಗಳಿಗೆ ಸಂಬಂಧಿಸಿದಂತೆ ನೆಗೋಷಿಯಬಲ್ ಇನ್ಸ್ಟ್ರಮೆಂಟ್ ಕಾಯಿದೆಯ ಅಧಿನಿಯಮಗಳಾದ 85, 131, ಮತ್ತು 138 ಬಹು ಮುಖ್ಯವಾಗಿವೆ.. ಅಧಿನಿಯಮ ಸಂಖ್ಯೆ 85 ಹಣವನ್ನು ತನ್ನ ಗ್ರಾಹಕನ ಲೆಕ್ಕದಿಂದ ತೆಗೆದು ಯಾವ ಬ್ಯಾಂಕಿನಿಂದ ಚೆಕ್ಕು ತನಗೆ ಬಂದಿದೆಯೋ ಅವರಿಗೆ ವರ್ಗಾಯಿಸುವ ಹೊಣೆಗಾರಿಕೆಯನ್ನು ತಿಳಿಸುತ್ತದೆ. ಅಧಿನಿಯಮ 131 ಹಣವನ್ನು ತನ್ನ ಗ್ರಾಹಕನಿಗೆ ಬೇರೆ ಬ್ಯಾಂಕಿನಿಂದ ತರಿಸಿ ಅವನ( ತನ್ನ ಗ್ರಾಹಕನ) ಖಾತೆಗೆ ಜಮಾ ಮಾಡುವ ಜವಾಬ್ದಾರಿ ಮತ್ತು ಹೊಣಗಾರಿಕೆಗಳನ್ನು ತಿಳಿಸುತ್ತದೆ. ಅಧಿನಿಯಮ 138 ಯಾವುದೇ ಗ್ರಾಹಕನು ತನ್ನ ಖಾತೆಯಲ್ಲಿ ಸಾಕಷ್ಟು ಹಣವನ್ನು ಇಡದೆ ಚೆಕ್ಕುಗಳನ್ನು ಇತರರಿಗೆ ಕೊಟ್ಟಾಗ ಆಗುವ ನಷ್ಟವನ್ನು ನ್ಯಾಯಾಲಯದ ಮುಂದೆ ದಾವೆ ಹುಡುವ ವಿಷಯವನ್ನು ತಿಳಿಸುತ್ತದೆ.
ಕಾನೂನು
ಪ್ರತಿಯೊಂದು ಚೆಕ್ಕಿಗೂ ಮೂರು ಕಕ್ಷಿಗಳುಂಟು : # ಚೆಕ್ಕಿನ ಕರ್ತ ಅಥವಾ ರಚಕ ಇವನು ಬ್ಯಾಂಕಿನ ಗ್ರಾಹಕ ಅಥವಾ ಅವನ ಪರವಾಗಿ ಚೆಕ್ಕು ಬರೆಯಲು ಅವನಿಂದ ಅಧಿಕಾರ ಪಡೆದವನು.#. ಸ್ವೀಕರ್ತ (ಡ್ರಾಯೀ)-ಪಾವತಿದಾರ ಬ್ಯಾಂಕು (ಪೇಯಿಂಗ್ ಬ್ಯಾಂಕ್)-ಹಣ ಪಾವತಿ ಮಾಡಲು ಯಾವ ಬ್ಯಾಂಕಿಗೆ ಆದೇಶ ನೀಡಲಾಗಿದೆಯೋ ಆ ಬ್ಯಾಂಕು. #. ಪ್ರಾಪ್ತಿಕರ್ತ (ಪೇಯೀ)-ಯಾರಿಗೆ ಹಣ ಪಾವತಿ ಮಾಡಬೇಕೆಂದು ಚೆಕ್ಕಿನಲ್ಲಿ ಬರೆಯಲಾಗಿದೆಯೋ ಆತ.
ಚೆಕ್ಕುಗಳನ್ನು ಬರೆಯಲು ಬ್ಯಾಂಕು ಒದಗಿಸಿದ ಚೆಕ್ಕು ಪುಸ್ತಕದ ಹಾಳೆಗಳನ್ನೇ ಚೆಕ್ಕುರಚಕ ಉಪಯೋಗಿಸುವುದರಿಂದ ಅನೇಕ ಸೌಕರ್ಯಗಳುಂಟು. ಬ್ಯಾಂಕೇ ಅಚ್ಚು ಮಾಡಿಸಿ ಒದಗಿಸಿದ ನಮೂನೆ ಕಾನೂನಿಗೆ ಅನುಗುಣವಾಗಿರುತ್ತದೆ. ಅದನ್ನು ತುಂಬುವುದು ಸುಲಭ. ಪಾವತಿದಾರ ಬ್ಯಾಂಕಿನ ಹೆಸರು ವಿಳಾಸಗಳು ಅದರಲ್ಲಿ ಅಚ್ಚಾಗಿರುವುದರಿಂದ ಪಡೆದವನು ಅದರ ಮೇಲೆ ಹಣ ಪಡೆಯಲು ಅದನ್ನು ಎಲ್ಲಿ ಹಾಜರುಪಡಿಸಬೇಕೆಂಬ ಬಗ್ಗೆ ಸಂದೇಹ ಇರುವುದಿಲ್ಲ. ಪ್ರತಿಯೊಂದು ಚೆಕ್ಕು ಹಾಳೆಯಲ್ಲೂ ಎರಡು ಭಾಗಗಳಿರುತ್ತವೆ. ಈ ಎರಡು ಭಾಗಗಳ ನಡುವೆ ಅವನು ಪ್ರತ್ಯೇಕಗೊಳಿಸುವುದು ಸುಲಭವಾಗುವಂತೆ ಸಾಲರಂಧ್ರಗಳಿರುತ್ತವೆ. ಸಾಲುರಂದ್ರಗಳ ಬಲಕ್ಕಿರುವ ಭಾಗವೇ ಚೆಕ್ಕು ನಮೂನೆ. ಎಡಭಾಗ ಪ್ರತಿ ಹಾಳೆ (ಕೌಂಟರ್‍ಫಾಯಿಲ್). ಅದು ಚೆಕ್ಕುಪುಸ್ತಕದಲ್ಲೇ ಉಳಿಯುತ್ತದೆ. ಚೆಕ್ಕು ರಚಕ ಸ್ವಂತ ಅವಗಾಹನೆಗಾಗಿ ಚೆಕ್ಕಿನ ವಿವರಗಳನ್ನು ಪ್ರತಿಹಾಳೆಯಲ್ಲಿ ಬರೆದು ಇಟ್ಟುಕೊಳ್ಳಬಹುದು. ಚೆಕ್ಕು ನಮೂನೆಗಳನ್ನು ಅಚ್ಚು ಮಾಡಲು ಬ್ಯಾಂಕು ವಿಶೇಷವಾದ ಕಾಗದವನ್ನು ಬಳಸುವುದರಿಂದ ಅವುಗಳ ಮೇಲೆ ಬರೆದದ್ದನ್ನು ಪತ್ತೆಯಾಗದಂತೆ ವ್ಯತ್ಯಾಸ ಮಾಡುವುದು ಸುಲಭವಲ್ಲ. ಆದ್ದರಿಂದ ಮೋಸದ ಸಂಭವ ಕಡಿಮೆ. ಪ್ರತಿಯೊಂದು ಚೆಕ್ಕಿಗೂ ಒಂದು ಸಂಖ್ಯೆ ಇರುತ್ತದೆ. ಚೆಕ್ಕಿನ ವಿಚಾರವಾಗಿ ವ್ಯವಹರಿಸುವಾಗ ಈ ಸಂಖ್ಯೆಯನ್ನು ಸೂಚಿಸಬಹುದು. ಇದರಿಂದ ವ್ಯವಹಾರ ಎಷ್ಟೋ ಸುಲಭವಾಗುತ್ತದೆ. ಪ್ರತಿಯೊಬ್ಬ ಗ್ರಾಹಕನಿಗೂ ಒದಗಿಸಲಾದ ಚೆಕ್ಕು ಪುಸ್ತಕದ ಹಾಳೆಗಳ ಕ್ರಮಸಂಖ್ಯೆಗಳನ್ನು ಬ್ಯಾಂಕು ಬರೆದಿಟ್ಟುಕೊಂಡಿರುವುದರಿಂದ ಬೇರೆ ಯಾರಾದರೂ ಬೇರೊಂದು ಹಾಳೆಯ ಮೇಲೆ ಆತನ ಲೆಕ್ಕಕ್ಕೆ ಚೆಕ್ಕು ಬರೆದು ಅದರಿಂದ ಹಣ ಪಡೆಯುವುದು ಸಾಧ್ಯವಿಲ್ಲ. ಈ ಹಲವು ಕಾರಣಗಳಿಂದ ಬ್ಯಾಂಕು ಒದಗಿಸಿದ ಚೆಕ್ಕು ಪುಸ್ತಕದಲ್ಲೇ ಚೆಕ್ಕು ಬರೆಯುವುದು ಒಳ್ಳೆಯದು.
ಚೆಕ್ಕು ಬರೆಯುವವರು ತಕ್ಕಮಟ್ಟಿನ ಎಚ್ಚರಿಕೆ ವಹಿಸಬೇಕು. ಅನ್ಯರು ಅದನ್ನು ತಿದ್ದಿ ಮೋಸಪಡಿಸಲು ಅವಕಾಶ ನೀಡಬಾರದು. ತಿದ್ದಲು ಅವಕಾಶ ಹೇಗೆ ಒದಗಬಹುದೆಂಬುದನ್ನು ತೋರಿಸಲು ಒಂದು ಉದಾಹರಣೆ ಕೊಡಬಹುದು. ಎಂಟು ರೂಪಾಯಿಗಳಿಗೆ ಒಂದು ಚೆಕ್ಕನ್ನು ಬರೆಯುವಾಗ ಎಂಟು ಎಂಬ ಪದದ ಹಾಗೂ ಅಂಕಿಯ ಹಿಂದೆಯೂ ಮುಂದೆಯೂ ಸ್ಥಳ ಬಿಡಬಾರದು. ಈ ಎಚ್ಚರಿಕೆ ವಹಿಸದಿದ್ದರೆ ಎಂಟು ಎಂಬುದನ್ನು ಎಂಟುನೂರು ಅಥವಾ ನೂರ ಎಂಟು ಎಂದು ಬದಲಾಯಿಸುವ ಸಾಧ್ಯತೆಯುಂಟು. ಚೆಕ್ಕು ಬರೆಯುವಾಗ ಅದರ ಕರ್ತ ಸಾಮಾನ್ಯವಾದ ಎಲ್ಲ ಎಚ್ಚರಿಕೆಯನ್ನೂ ಲಕ್ಷ್ಯವನ್ನೂ ವಹಿಸುವನೆಂದು ಸಾಮಾನ್ಯವಾಗಿ ಭಾವಿಸಲಾಗುತ್ತದೆ.
ಚೆಕ್ಕಿನ ದಿನಾಂಕ
ಚೆಕ್ಕಿನ ಬಲ ಮೇಲ್ತುದಿಯಲ್ಲಿ ದಿನಾಂಕ ಬರೆಯಲು ಸ್ಥಳವಿದೆ. ಚೆಕ್ಕು ಬರೆಯುತ್ತಿರುವಂದಿನ ತಾರೀಕನ್ನು ಅಲ್ಲಿ ಬರೆಯಲಾಗುತ್ತದೆ. ಅದಕ್ಕೆ ಹಿಂದಿನ ದಿನಾಂಕವನ್ನು ಬರೆದರೂ ತಪ್ಪಿಲ್ಲ. ಚೆಕ್ಕಿನ ಮೇಲೆ ಬರೆಯಲಾದ ದಿನಾಂಕದಂದು ಅದನ್ನು ನೀಡಲಾಗಿದೆಯೆಂಬುದು ಕಾನೂನಿನ ಪರಿಭಾವನೆ, ಕಳೆದು ಹೋದ ದಿನಾಂಕವನ್ನು ಚೆಕ್ಕಿನ ಮೇಲೆ ಬರೆದಿದ್ದರೆ ಅದು ಗತ ದಿನಾಂಕದ (ಆಂಟಿ-ಡೇಟೆಡ್) ಚೆಕ್ಕು. ಇನ್ನೂ ಬಾರದಿರುವ ದಿನಾಂಕವನ್ನು ಚೆಕ್ಕಿನ ಮೇಲೆ ಬರೆಯಲಾದರೆ ಅದು ಅನಾಗತ ದಿನಾಂಕದ (ಪೋಸ್ಟ್-ಡೇಟೆಡ್) ಚೆಕ್ಕು. ಕಾನೂನಿನ ದೃಷ್ಟಿಯಲ್ಲಿ ಅನಾಗತ ದಿನಾಂಕದ ಚೆಕ್ಕು ಚೆಕ್ಕೇ ಅಲ್ಲ. ಏಕೆಂದರೆ ಕೇಳಿದಾಗ ಅಲ್ಲದೆ ಇನ್ನೆಂದೋ ಹಣ ಪಾವತಿ ಮಾಡಬೇಕೆಂದು ಆದೇಶ ನೀಡಬೇಕೆಂದು ಆದೇಶ ನೀಡಿದಂತಾಗುತ್ತದೆ. ಅನಾಗತ ದಿನಾಂಕದ ಚೆಕ್ಕು ವಾಯಿದೆ ಹುಂಡಿಯಂತೆ. ಭಾರತದಲ್ಲಿ ಚೆಕ್ಕುಗಳಿಗೆ ಸ್ಟಾಂಪು ಶುಲ್ಕದಿಂದ ವಿನಾಯಿತಿಯುಂಟು. ಕಾನೂನು ರೀತ್ಯ ಅನಾಗತ ದಿನಾಂಕದ ಚೆಕ್ಕಿಗೆ ವಾಯಿದೆ ಹುಂಡಿಯಂತೆ ಸ್ಟಾಂಪು ಹಚ್ಚಬೇಕಾದೀತು. ಆದರೂ ಅನಾಗತ ಚೆಕ್ಕನ್ನು ಚೆಕ್ಕೆಂದೇ ಕೊಡುವ, ಪಡೆದುಕೊಳ್ಳುವ ವಾಡಿಕೆಯಿದೆ. ಆದರೆ ಚೆಕ್ಕಿನ ದಿನಾಂಕಕ್ಕೆ ಮುನ್ನ ಅದನ್ನು ಬ್ಯಾಂಕಿಗೆ ಹಾಜರು ಪಡಿಸಿದರೆ ಪಾವತಿದಾರ ಅದನ್ನು ಆಧರಿಸುವುದಿಲ್ಲ. ಒಂದು ವೇಳೆ ಅದು ಆಧರಿಸಿದರೆ ಪಾವತಿದಾರ ಬ್ಯಾಂಕಿಗೆ ಒದಗುವ ಪರಿನಿಯತ ರಕ್ಷಣೆ (ಸ್ಟಾಚ್ಯುಟರಿ ಪ್ರೊಟೆಕ್ಷನ್) ಅದಕ್ಕೆ ಲಭಿಸುವುದಿಲ್ಲ. ಏಕೆಂದರೆ ಅದು ಚೆಕ್ಕೇ ಅಲ್ಲ. ಆದ್ದರಿಂದ ಅದು ಗ್ರಾಹಕನ ಆದೇಶವಲ್ಲ. ಗ್ರಾಹಕನ ಆದೇಶವಲ್ಲವಾದ್ದರಿಂದ ಅದರ ಮೇಲೆ ಪಾವತಿ ಮಾಡಿದ ಮೊಬಲಗನ್ನು ಗ್ರಾಹಕನ ಲೆಕ್ಕಕ್ಕೆ ಋಣಿಸುವಂತಿಲ್ಲ. ಋಣಿಸಿದ ಪಕ್ಷದಲ್ಲಿ ನಷ್ಟ ಸಂಭವವುಂಟು. ಚೆಕ್ಕಿನ ದಿನಾಂಕದವರೆಗೂ ಅದರ ಮೇಲೆ ಪಾವತಿಯಾಗುವುದಿಲ್ಲವೆಂದು ಗ್ರಾಹಕ ಭಾವಿಸಿ, ತತ್ಕಾಲದಲ್ಲಿ ಪಾವತಿಗಾಗಿ ಅವನು ಇತರರಿಗೆ ಚೆಕ್ಕು ಕೊಟ್ಟಿರಬಹುದು. ಅನಾಗತ ಚೆಕ್ಕಿನ ದಿನಾಂಕದ ವೇಳೆಗೆ ಅದರ ಪಾವತಿಗಾಗಿ ಬಂದ ಚೆಕ್ಕನ್ನು ಅನಾಗತ ದಿನಾಂಕದ ಚೆಕ್ಕಿನ ಮೇಲೆ ಪಾವತಿ ಲೆಕ್ಕದಲ್ಲಿಲ್ಲದೆ ಅದನ್ನು ಬ್ಯಾಂಕು ಅನಾದರಿಸಬೇಕಾಗಿ ಬರಬಹುದು. ಇದರಿಂದ ಗ್ರಾಹಕನಿಗೆ ಆದ ನಷ್ಟ ಮತ್ತು ಮರ್ಯಾದಾಭಂಗಕ್ಕಾಗಿ ಬ್ಯಾಂಕು ಅವನಿಗೆ ಪರಿಹಾರ ನೀಡಬೇಕಾಗಿ ಬಂದೀತು. ಅನಾಗತ ದಿನಾಂಕದ ಚೆಕ್ಕನ್ನು ಅದರ ದಿನಾಂಕದ ಆಗಮನಾನಂತರ ಪಾವತಿಗಾಗಿ ಹಾಜರುಪಡಿಸಿದರೆ ಪಾವತಿದಾರ ಬ್ಯಾಂಕು ಅದನ್ನು ಕ್ರಮಬದ್ಧವಾಗಿ ನೀಡಲಾದ ಚೆಕ್ಕೆಂದೇ ಪರಿಭಾವಿಸಿ ಪಾವತಿ ಮಾಡಲು ಅಭ್ಯಂತರವಿಲ್ಲ. ಚೆಕ್ಕು ರಚಕ ಅದನ್ನು ನೀಡುವುದಕ್ಕೆ ಮುಂಚೆ ಅದರ ಮೇಲೆ ದಿನಾಂಕವನ್ನು ಹಾಕಬೇಕು. ಒಂದು ವೇಳೆ ಅವನು ಹಾಕದಿದ್ದರೆ ಚೆಕ್ಕಿನ ಧಾರಕ (ಹೋಲ್ಡರ್) ಅದನ್ನು ತುಂಬಬಹುದು. ದಿನಾಂಕ ಇಲ್ಲದ ಚೆಕ್ಕನ್ನು ಹಾಜರುಪಡಿಸಿದರೆ ಪಾವತಿದಾರ ಬ್ಯಾಂಕು ಆದರಿಸುವುದಿಲ್ಲ. ಪ್ರತಿ ಚೆಕ್ಕೂ ಅದನ್ನು ನೀಡಿದ ದಿನಾಂಕದಿಂದ ಸಾಮಾನ್ಯವಾಗಿ ಆರು ತಿಂಗಳುಗಳ ಕಾಲ ಚಲಾವಣೆಯಲ್ಲಿರುತ್ತದೆ. ಅದುವರೆಗೂ ಅದನ್ನು ಪರಾಕ್ರಾಮಣಗೊಳಿಸಬಹುದು (ನೆಗೋಷಿಯೇಟ್) ಈ ಅವಧಿಯ ಅನಂತರ ಅದು ಕಾಲಾತೀತ (ಸ್ಟೇಲ್) ಚೆಕ್ಕು ಎನಿಸಿಕೊಳ್ಳುತ್ತದೆ. ಕಾಲಾತೀತ ಚೆಕ್ಕನ್ನು ಅದರ ರಚಕ ದೃಢೀಕರಿಸಬೇಕು (ಕನ್‍ಫರ್ಮ್). ವಾಹಕ ಚೆಕ್ಕು ಮತ್ತು ಆದಿಷ್ಟ ಚೆಕ್ಕು : ಯಾರಿಗೆ ಚೆಕ್ಕಿನ ಮೊಬಲಗು ಪಾವತಿಯಾಗಬೇಕೋ ಅವನ, ಪ್ರಾಪ್ತಿಕರ್ತನ, ಹೆಸರಿಗಾಗಿ ಚೆಕ್ಕಿನಲ್ಲಿ ಬಿಟ್ಟಿರುವ ಸ್ಥಳದ ಅನಂತರ, ಆ ಸಾಲಿನ ಕೊನೆಯಲ್ಲಿ `ರಿಗೆ ಅಥವಾ ವಾಹಕನಿಗೆ ಎಂಬ ಶಬ್ದಗಳು ಅಚ್ಚಾಗಿರುತ್ತವೆ. ಪ್ರಾಪ್ತಿಕರ್ತನ ಹೆಸರು ಬರೆದ ಮೇಲೆ `ಅಥವಾ ವಾಹಕನಿಗೆ ಎಂಬ ಶಬ್ದಗಳನ್ನು ಹಾಗೆಯೇ ಬಿಡಬಹುದು. ಆಗ ಅದು ವಾಹಕ ಚೆಕ್ಕು (ಬೇರರ್ ಚೆಕ್) ಆಗುತ್ತದೆ. ಅಂಥ ಚೆಕ್ಕಿನ ಧಾರಕ ಅದರ ಹಿಂದೆ ಸಹಿ ಹಾಕದೆಯೇ ಅದನ್ನು ಪರಾಕ್ರಮಿಸಬಹುದು. ಅದರ ಮೇಲೆ ಹಣ ಪಡೆಯುವವನು ಪಾವತಿಗಾಗಿ ಅದನ್ನು ಪರಾಕ್ರಮಿಸಬಹುದು. ಅದರ ಮೇಲೆ ಹಣ ಪಡೆಯುವವನು ಪಾವತಿಗಾಗಿ ಅದನ್ನು ಬ್ಯಾಂಕಿಗೆ ಹಾಜರು ಪಡಿಸುವಾಗ ಅದರ ಹಿಂದೆ ಸಹಿ ಹಾಕಬೇಕೆಂದು ಕಾನೂನಿನಲ್ಲಿಲ್ಲ. ಆದರೆ ಭಾರತೀಯ ಬ್ಯಾಂಕುಗಳು ಸಹಿ ಪಡೆದುಕೊಳ್ಳುತ್ತವೆ. ಇಲ್ಲದಿದ್ದರೆ ಹಣ ಸಂದಾಯವಾದ್ದಕ್ಕೆ ರಸೀತಿ ಕೊಡಬೇಕೆಂದು ಬ್ಯಾಂಕು ಕೇಳಬಹುದು. ಮೊಬಲಗು ಇಪ್ಪತ್ತು ರೂಪಾಯಿಗಳಿಗಿಂತ ಕಡಿಮೆಯಿಲ್ಲವಾದರೆ ಆ ರಸೀತಿಗೆ ಸ್ಟಾಂಪು ಶುಲ್ಕದಿಂದ ವಿನಾಯಿತಿಯುಂಟು.
`ಅಥವಾ ವಾಹಕನಿಗೆ ಎಂಬ ಶಬ್ದಗಳಲ್ಲಿ `ವಾಹಕನಿಗೆ ಎಂಬ ಶಬ್ದವನ್ನು ಹೊಡೆದು ಹಾಕಿ `ಆದೇಶಕ್ಕೆ ಎಂದು ಬರೆದರೆ ಅದರು ಆದಿಷ್ಟ ಚೆಕ್ಕು (ಆರ್ಡರ್ ಚೆಕ್) ಆಗುತ್ತದೆ. ನಿಶ್ಚಿತ ಪ್ರಾಪ್ತಿಕರ್ತನಿಗೆ ಅಥವಾ (ಅವನ) ಆದೇಶಕ್ಕೆ ಪಾವತಿ ಮಾಡಬೇಕಾದ ಚೆಕ್ಕು ಅದು. ಅದನ್ನು ಪರಾಕ್ರಮಣ ಮಾಡುವ ಮುನ್ನ ಚೆಕ್ಕಿನ ಧಾರಕ ಅದರ ಹಿಂಬದಿಯಲ್ಲಿ ತನ್ನ ಸಹಿ ಹಾಕಬೇಕು. ಪಾವತಿ ಪಡೆಯುವವನು ಕೂಡ ಬ್ಯಾಂಕಿಗೆ ಹಾಜರುಪಡಿಸುವಾಗ ತನ್ನ ಸಹಿ ಹಾಕಬೇಕು. `ಅಥವಾ ವಾಹಕನಿಗೆ ಎಂಬ ಶಬ್ದಗಳನ್ನು ಹೊಡೆದುಹಾಕಿ `ಮಾತ್ರ ಎಂದು ಬರೆದರೆ ಚೆಕ್ಕಿನಲ್ಲಿ ನಮೂದಿಸಲಾದ ಪ್ರಾಪ್ತಿಕರ್ತನಿಗೆ ಮಾತ್ರ ಅದರ ಮೊಬಲಗು ಪಾವತಿಯಾಗತಕ್ಕದ್ದು.
ಮೊಬಲಗು
ಚೆಕ್ಕಿನ ಮೊಬಲಗನ್ನು ಅಕ್ಷರಗಳಲ್ಲೂ ಅಂಕಿಯಲ್ಲೂ ಬರೆಯಬೇಕು. ಅದಕ್ಕಾಗಿ ಚೆಕ್ಕಿನಲ್ಲಿ ಸ್ಥಳ ಉಂಟು. ಚೆಕ್ಕಿನ ಮೊಬಲಗು ಅಕ್ಷರಗಳಲ್ಲೂ ಅಂಕಿಗಳಲ್ಲೂ ಒಂದೇ ಆಗಿರಬೇಕು. ಇವೆರಡರಲ್ಲಿ ವ್ಯತ್ಯಾಸವಿದ್ದರೆ ಅಕ್ಷರಗಳಲ್ಲಿರುವ ಮೊಬಲಗೇ ಚೆಕ್ಕಿನ ಮೊಬಲಗೆಂಬುದು ಕಾನೂನಿನ ನಿರ್ಣಯ. ಆದರೆ ಬ್ಯಾಂಕು ಸಾಮಾನ್ಯವಾಗಿ ಅಂಥ ಚೆಕ್ಕುಗಳನ್ನು ಆಧರಿಸುವುದಿಲ್ಲ. ರೇಖಣ : ಚೆಕ್ಕುಗಳನ್ನು ರೇಖಿಸುವ (ಕ್ರಾಸ್) ಪದ್ಧತಿ, ಎಂದರೆ ಅವುಗಳ ಮೇಲೆ ಸಮಾನಾಂತರವಾದ ಎರಡು ಅಡ್ಡಗೆರೆಗಳನ್ನು ಎಳೆಯುವ ಪದ್ಧತಿ, ಉಗಮಗೊಂಡದ್ದು ಇಂಗ್ಲೆಂಡಿನಲ್ಲಿ, ಬಹಳ ಹಿಂದೆ. ಆ ಕಾಲದಲ್ಲಿ ಸಾರಿಗೆ ಸೌಕರ್ಯ ಸಮರ್ಪಕವಾಗಿರಲಿಲ್ಲ. ಅಂಚೆ ಪತ್ರಗಳೂ ಇತರ ಪತ್ರಗಳೂ ಸಾಗಲು ಬಹಳ ಕಾಲ ಹಿಡಿಸುತ್ತಿತ್ತು. ಒಂದು ಬ್ಯಾಂಕು ತನ್ನ ಗ್ರಾಹಕರಿಗೆ ಇನ್ನೊಂದು ಬ್ಯಾಂಕಿನಿಂದ ಬರಬೇಕಾದ ಚೆಕ್ಕುಗಳ ಹಣವನ್ನು ಆ ಬ್ಯಾಂಕಿನಿಂದ ಪಡೆಯುವ ಸಲುವಾಗಿ ಆ ಚೆಕ್ಕುಗಳನ್ನು ಕಳಿಸಿದಾಗ, ಮಾರ್ಗಮಧ್ಯದಲ್ಲಿ ದರೋಡೆಕಾರರು ಅವನ್ನು ದರೋಡೆ ಮಾಡಿ, ಆ ಸುದ್ದಿ ಪಾವತಿದಾರ ಬ್ಯಾಂಕಿಗೆ ತಲುಪುವುದರೊಳಗೆ ಆ ಚೆಕ್ಕುಗಳನ್ನು ಅಲ್ಲಿ ಕೊಟ್ಟು ಪಡೆಯುವ ಅಪಾಯವಿತ್ತು. ಈ ಸಂಭವವನ್ನು ತಪ್ಪಿಸುವ ಸಲುವಾಗಿ ಇಂಥ ಚೆಕ್ಕುಗಳ ಮೇಲೆ ಹಿಂದೆ ಹೇಳಿದಂತೆ ಅಡ್ಡಗೆರೆ ಎಳೆಯುವ ಪದ್ಧತಿ ಬಂತು. ಈ ಅಡ್ಡಗೆರೆಗಳು ಪಾವತಿದಾರ ಬ್ಯಾಂಕಿಗೆ ಸೂಚನೆ. ರೇಖಿಸಲಾದ ಚೆಕ್ಕಿನ ಮೇಲೆ ಹಣ ಪಾವತಿ ಮಾಡುವ ಬ್ಯಾಂಕು ತನ್ನ ಪಾವತಿ ಮೇಜಿನ ಮೇಲೆ ಯಾವ ವ್ಯಕ್ತಿಗೂ ಪಾವತಿ ಮಾಡುವಂತಿಲ್ಲ. ಅದನ್ನು ಇನ್ನೊಂದು ಬ್ಯಾಂಕಿಗೆ ಪಾವತಿ ಮಾಡಬೇಕು. ಇದು ಚೆಕ್ಕಿನ ರೇಖಣದ (ಕ್ರಾಸಿಂಗ್) ಸಾಮಾನ್ಯ ಅರ್ಥ. ಚೆಕ್ಕಿನ ರೇಖಣ ಇಂದು ಬಹಳ ಸಾಮಾನ್ಯವಾಗಿ ಬಳಕೆಯಲ್ಲಿದೆ; ಇದು ಕಾನೂನುಬದ್ಧವಾಗಿದೆ.
ರೇಖಣದಲ್ಲಿ ಎರಡು ಪ್ರರೂಪಗಳುಂಟು : #. ಸಾಮಾನ್ಯ ರೇಖಣ (ಜನರಲ್ ಕ್ರಾಸಿಂಗ್), #. ವಿಶೇಷ ರೇಖಣ (ಸ್ಪೆಷಲ್ ಕ್ರಾಸಿಂಗ್). ಒಂದು ಚೆಕ್ಕಿನ ಮುಖದ ಮೇಲೆ ಅಡ್ಡಲಾಗಿ ಎರಡು ಸಮಾನಾಂತರ ರೇಖೆಗಳನ್ನು ಬರೆದರೆ ಅದು ಸಾಮಾನ್ಯ ರೇಖಣ. ಈ ರೇಖೆಗಳ ನಡುವೆ ಮತ್ತು ಕಂಪನಿ ಅಥವಾ ಆ ಪದಗಳ ಯಾವುದಾದರೂ ಸಂಕ್ಷಿಪ್ತ ರೂಪವನ್ನು ಬರೆಯಬಹುದು; ಅಥವಾ ಬರೆಯದಿರಬಹುದು.
ಚೆಕ್ಕಿನ ಮೇಲೆ ಸಾಮಾನ್ಯ ರೇಖಣ ಮಾಡಿದಾಗ, ಪಾವತಿದಾರ ಬ್ಯಾಂಕು ಅದರಲ್ಲಿ ಸೂಚಿಸಿರುವ ಮೊಬಲಗನ್ನು ಇನ್ನೊಂದು ಬ್ಯಾಂಕಿಗಲ್ಲದೆ ಬೇರೆ ಯಾರಿಗೂ ಕೊಡಕೂಡದು. ಅಂಥ ಚೆಕ್ಕನ್ನು ಪಡೆದಿರುವವನು ನೇರವಾಗಿ ಪಾವತಿದಾರ ಬ್ಯಾಂಕಿನಿಂದ ಹಣ ಪಡೆಯುವುದು ಸಾಧ್ಯವಿಲ್ಲ. ಅವನು ತನ್ನ ಗ್ರಾಹಕನಾಗಿದ್ದರೆ ಮಾತ್ರವೇ ಒಂದು ಬ್ಯಾಂಕು ಆತನ ಚೆಕ್ಕನ್ನು ಪಾವತಿದಾರ ಬ್ಯಾಂಕಿನಿಂದ ವಸೂಲಿ ಮಾಡುವುದಕ್ಕೆ ಒಪ್ಪುತ್ತದೆ. ಗ್ರಾಹಕನಲ್ಲದವನ ಚೆಕ್ಕನ್ನು ವಸೂಲಿ ಮಾಡಿದ ಪಕ್ಷದಲ್ಲಿ ವಸೂಲಿದಾರ ಬ್ಯಾಂಕಿಗೆ ಪರಿನಿಯತ ರಕ್ಷಣೆ (ಸ್ಟಾಚ್ಯುಟರಿ ಪ್ರೊಟೆಕ್ಷನ್) ದೊರಕುವುದಿಲ್ಲ.
ಒಂದು ಚೆಕ್ಕಿನ ಮೇಲೆ ಯಾವುದಾದರೂ ಬ್ಯಾಂಕಿನ ಹೆಸರನ್ನು ಅಡ್ಡಲಾಗಿ ಬರೆದಿದ್ದರೆ ಆಗ ಚೆಕ್ಕನ್ನು ವಿಶೇಷ ರೇಖಣ ಮಾಡಿದೆಯೆಂದು ತಿಳಿಯಬೇಕು. ಬ್ಯಾಂಕಿನ ಹೆಸರಿನ ಜೊತೆಗೆ ಎರಡು ಸಮಾನಾಂತರ ರೇಖೆಗಳನ್ನು ಎಳೆಯಬಹುದು. ಇಲ್ಲವೇ ಬಿಡಬಹುದು. `ಪರಾಕ್ರಾಮ್ಯವಲ್ಲ ಎಂದು ಬರೆಯಬಹುದು. ಬರೆಯದೆಯೂ ಇರಬಹುದು. `ಪ್ರಾಪ್ತಿಕರ್ತನ ಲೆಕ್ಕ ಎಂದು ಬರೆಯುವುದೂ ಬಿಡುವುದೂ ರೇಖಣಕಾರನ ಇಷ್ಟಕ್ಕೆ ಸೇರಿದ್ದು. ಚೆಕ್ಕನ್ನು ವಿಶೇಷ ರೇಖಣ ಮಾಡಿದ್ದರೆ ಆಗ ಪಾವತಿದಾರ ಬ್ಯಾಂಕು ಚೆಕ್ಕಿನ ಮೊಬಲಗನ್ನು ವಿಶೇಷ ರೇಖಣದಲ್ಲಿ ಸೂಚಿಸಿರುವ ಬ್ಯಾಂಕಿಗೇ, ಅಥವಾ ಅದು ಮತ್ತೆ ರೇಖಣ ಮಾಡಿ, ತನ್ನ ಪ್ರತಿನಿಧಿಯಾಗಿ ಸೂಚಿಸುವ ಬ್ಯಾಂಕಿಗೇ, ಕೊಡಬೇಕು.
`ಪ್ರಾಪ್ತಿಕರ್ತನ ಲೆಕ್ಕ: ರೇಖಣದ ಅಂಗವಾಗಿ ಹೀಗೆಂದು ಬರೆಯುವುದು ಕೂಡ ರಕ್ಷಣೆಯ ಉದ್ದೇಶದಿಂದಲೇ. ಪ್ರಾಪ್ತಿಕರ್ತನ ಪರವಾಗಿ ಚೆಕ್ಕಿನ ಮೊಬಲಗನ್ನು ವಸೂಲು ಮಾಡುವ ಬ್ಯಾಂಕು ಅದನ್ನು ಪ್ರಾಪ್ತಿಕರ್ತನ ಲೆಕ್ಕಕ್ಕೇ ಜಮಾ ಮಾಡಬೇಕೆಂಬ ಸೂಚನೆ ಇದು.
ಚೆಕ್ಕಿನ ರೇಖಣದಿಂದ ಅದರ ಮೊಬಲಗು ಅನ್ಯರಿಗೆ ಪಾವತಿಯಾಗದಂತೆ ಎಚ್ಚರಿಕೆ ವಹಿಸಿದಂತಾಗುತ್ತದೆ. ಸಾಮಾನ್ಯ ರೇಖಣ ಮಾಡಿದ್ದರೆ ಪಾವತಿದಾರ ಬ್ಯಾಂಕು ಇನ್ನೊಂದು ಬ್ಯಾಂಕಿಗಲ್ಲದೆ ಬೇರೆ ಯಾರಿಗೂ ಹಣ ಕೊಡದು. ವಿಶೇಷ ರೇಖಣ ಮಾಡಿದ್ದರಂತೂ ಪಾವತಿ ಪಡೆಯಬೇಕಾದ ಬ್ಯಾಂಕೂ ನಿಶ್ಚಿತವಾಗಿರುತ್ತದೆ. ಪರಕ್ರಾಮ್ಯವಲ್ಲ ಎಂದು ಬರೆದಿದ್ದರೆ, ಪರಹಸ್ತಗತವಾದ ಚೆಕ್ಕು ಅನಧಿಕೃತರಿಗೆ ಪಾವತಿಯಾಗದಂತೆ ತಡೆಯಾಗುತ್ತದೆ. ಪ್ರಾಪ್ತಿಕರ್ತನ ಲೆಕ್ಕ ಎಂದು ಬರೆದಿದ್ದರೆ ಪ್ರಾಪ್ತಿಕರ್ತನ ಲೆಕ್ಕಕ್ಕೇ ಆ ಹಣ ಸೇರುವುದೆಂಬ ಭರವಸೆಯಿರುತ್ತದೆ. ಇಂಥ ಚೆಕ್ಕನ್ನು ಸಾಮಾನ್ಯ ಅಂಚೆಯ ಮೂಲಕ ಕಳಿಸಿದಾಗ ಒಂದು ವೇಳೆ ಚೆಕ್ಕು ಮಾರ್ಗಮಧ್ಯದಲ್ಲಿ ಕಳೆದುಹೋದರೂ ನಷ್ಟದ ಭಯವಿಲ್ಲ. ರೇಖಣದ ಸೂಚನೆಗೆ ಅನುಗುಣವಾಗಿಯಲ್ಲದೆ ಅನ್ಯಥಾ ಪಾವತಿದಾರ ಬ್ಯಾಂಕು ಮೊಬಲಗನ್ನು ಪಾವತಿ ಮಾಡಿದ್ದರೆ, ಹಕ್ಕಿಲ್ಲದವನು ಪಾವತಿ ಪಡೆದುಕೊಂಡಿದ್ದರೆ, ಆಗ ಪಾವತಿದಾರ ಬ್ಯಾಂಕು ಚೆಕ್ಕಿನ ಒಡೆಯನಿಗೆ ಈ ಮೊಬಲಗನ್ನು ಪಾವತಿ ಮಾಡಲು ಬಾಧ್ಯವಾಗಿರುತ್ತದೆ. ತನಗೂ ಅವನಿಗೂ ಕರಾರಿನ ಸಂಬಂಧವಿಲ್ಲವೆಂದು ಅದು ವಾದಿಸಲಾರದು. ವಸೂಲಿದಾರ ಬ್ಯಾಂಕು ಕೂಡ ತನ್ನ ಗ್ರಾಹಕನ ಪರವಾಗಿ ಅಲ್ಲದೆ ಅನ್ಯನ ಪರವಾಗಿ ಚೆಕ್ಕಿನ ವಸೂಲಿ ಮಾಡಲಾಗದು.
ಚೆಕ್ಕಿನ ರೇಖಣ ಚೆಕ್ಕಿನ ಸಾರಭೂತ (ಮೆಟೀರಿಯಲ್) ಅಂಗ. ಒಂದು ಸಾರಿ ಅದನ್ನು ಹಾಕಿದ ಮೇಲೆ ಚೆಕ್ಕಿನ ಕರ್ತನ ವಿನಾ ಯಾರೂ ಅದನ್ನು ತೆಗೆಯುವಂತಿಲ್ಲ.
ಪಾವತಿದಾರ ಬ್ಯಾಂಕಿನ ಕರ್ತವ್ಯಗಳು
ಚೆಕ್ಕು ಹಾಜರಾದಾಗ ಪಾವತಿದಾರ ಬ್ಯಾಂಕು ಪರಿಗಣಿಸಬೇಕಾದ ಅಂಶಗಳಿವು; 1. ಚೆಕ್ಕು ಆ ಕಚೇರಿಯ ಮೇಲೇ ಬರೆದದ್ದಾಗಿರಬೇಕು. ಅದೇ ಬ್ಯಾಂಕಿನ ಇನ್ನೊಂದು ಕಚೇರಿಯ ಮೇಲೆ ಬರೆಯಲಾದ ಚೆಕ್ಕನ್ನು ಸಾಮಾನ್ಯವಾಗಿ ಆಧರಿಸಬಾರದು. 2. ಚೆಕ್ಕು ಕಾಲಾತೀತವಾದ್ದಾಗಲಿ, ಅನಾಗತ ದಿನಾಂಕದ್ದಾಗಲಿ ಆಗಿರಬಾರದು. 3. ಕಾನೂನಿನಲ್ಲಿ ವಿಧಿಸಿದಂತೆ ಚೆಕ್ಕನ್ನು ಬರೆದಿರಬೇಕು. 4. ಚೆಕ್ಕನ್ನು ಬ್ಯಾಂಕಿನ ವ್ಯವಹಾರದ ವೇಳೆಯಲ್ಲೇ ಹಾಜರುಪಡಿಸಿರಬೇಕು. 5. ಚೆಕ್ಕನ್ನು ಪಾವತಿ ಮಾಡಲು ಗ್ರಾಹಕನ ಲೆಕ್ಕದಲ್ಲಿ ಸಾಕಷ್ಟು ಸಿಲ್ಕು ಇರಬೇಕು. ಓವರ್‍ಡ್ರಾಫ್ಟ್ ಒಡಂಬಡಿಕೆಯಿದ್ದರೆ ಲಭ್ಯವಿರುವ ಓವರ್‍ಡ್ರಾಫ್ಟ್ ಪರಿಮಿತಿಯೊಳಗೆ ಚೆಕ್ಕಿನ ಮೊಬಲಗು ಇರಬೇಕು. 6. ಚೆಕ್ಕು ಮಾಲಿನ್ಯಗೊಂಡೋ ವಿಕೃತಗೊಂಡೋ ಹರಿದೋ ಇರಬಾರದು. ಅದರಿಂದ ಚೆಕ್ಕಿನ ರೇಖಣ ಸಂಖ್ಯೆ, ದಿನಾಂಕ ಮುಂತಾದ ಸಾರಭೂತ ಅಂಗ ನಷ್ಟವಾಗಿದ್ದಿರಬಹುದು. 7. ಚೆಕ್ಕು ರೇಖಿತವೇ, ತೆರೆದದ್ದೇ? ರೇಖಿತವಾಗಿದ್ದರೆ ಅದು ಸಾಮಾನ್ಯ ರೇಖಣವೇ ವಿಶೇಷ ರೇಖಣವೇ? ಎಂಬುದನ್ನು ಪರಿಶೀಲಿಸಿ ಅದಕ್ಕನುಗುಣವಾಗಿ ಪಾವತಿ ಮಾಡಬೇಕಾಗುತ್ತದೆ. 8. ಚೆಕ್ಕಿನ ಹಿಂಬರಹ (ಎಂಡಾರ್ಸ್‍ಮೆಂಟ್) ಕ್ರಮಬದ್ಧವಾಗಿರುವುದು ಅವಶ್ಯ. 9. ಚೆಕ್ಕುಕರ್ತನ ಸಹಿಯನ್ನು ಬ್ಯಾಂಕು ತನ್ನೊಡನಿರುವ, ಅವನ ಮಾದರಿ ಸಹಿಯೊಂದಿಗೆ ಹೋಲಿಸಿ, ಸಹಿ ಆತನದೇ ಎಂದು ಮನವರಿಕೆ ಮಾಡಿಕೊಳ್ಳುವುದು ಅವಶ್ಯ. 10. ಚೆಕ್ಕು ಹಾಜರುಪಡಿಸಿದ ಸಂದರ್ಭದಲ್ಲಿ ಸಂದೇಹಾಸ್ಪದವಾದ್ದೇನೂ ಇರಬಾರದು. ಬ್ಯಾಂಕಿನ ಕರ್ತವ್ಯದಲ್ಲಿ ಲೋಪವೇನಾದರೂ ಆಗಿದ್ದರೆ ಅದು ಮಾಡಿದ ಪಾವತಿ ಕ್ರಮಪ್ರಾಪ್ತವೆನಿಸದು. ಅಂಥ ಪಾವತಿಗಾಗಿ ಬ್ಯಾಂಕಿಗೆ ಪರಿನಿಯತ ರಕ್ಷಣೆ ದೊರಕುವುದಿಲ್ಲ.
ಬ್ಯಾಂಕು ಚೆಕ್ಕನ್ನು ಅನಾದರಿಸಿದಾಗ ಅದಕ್ಕೆ ಕಾರಣ ತಿಳಿಸುವ ಚೀಟಿಯೊಂದಿಗೆ ಅದನ್ನು ಹಿಂದಿರುಗಿಸುವುದು ರೂಢಿ. ಅನಾದರಣೆಗೆ ಕಾರಣ ಕೊಡುವಾಗ ಎಚ್ಚರಿಕೆ ವಹಿಸಬೇಕು. ಅದು ಸತ್ಯವಾಗಿಯೂ ಗ್ರಾಹಕನ ಮರ್ಯಾದೆಗೆ ಊನವಾಗದಂತೆಯೂ ಗ್ರಾಹಕನ ಲೆಕ್ಕದ ಸ್ಥಿತಿಯ ರಹಸ್ಯ ಭಂಗವಾಗದಂತೆಯೂ ಇರುವುದು ಅವಶ್ಯ. ಅನಾದರಣೆಗೆ ಸಾಮಾನ್ಯವಾದ ಕಾರಣಗಳನ್ನೆಲ್ಲ ಪಟ್ಟಿ ಮಾಡಿ ಅಚ್ಚಿಸಿದ ನಮೂನೆಯಲ್ಲಿ ಪ್ರಸಕ್ತ ಚೆಕ್ಕಿನ ಅನಾದರಣೆಗೆ ಸಂಬಂಧಿಸಿದ ಕಾರಣದ ಹಿಂದೆ ಗುರುತು ಮಾಡಿ ಚೆಕ್ಕಿಗೆ ಲಗತ್ತಿಸುವುದು ಪದ್ಧತಿ.
ವಸೂಲಿದಾರ ಬ್ಯಾಂಕು
ತನ್ನ ಗ್ರಾಹಕನಿಗೆ ಬಂದ ಚೆಕ್ಕನ್ನು ಅವನ ಪರವಾಗಿ ವಸೂಲಿ ಮಾಡುವ ಹೊಣೆಯನ್ನು ಬ್ಯಾಂಕು ಹೊರುವುದುಂಟು. ಅಂಥ ಚೆಕ್ಕಿನ ಮೊಬಲಗನ್ನು ವಸೂಲಿದಾರ ಬ್ಯಾಂಕು ಮುಂದಾಗಿಯೇ ಧಾರಕನಿಗೆ (ಹೋಲ್ಡರ್) ಪಾವತಿ ಮಾಡಿದ್ದರೆ ಆಗ ಅದು ಅವನಿಂದ ಚೆಕ್ಕನ್ನು ತನ್ನ ಹೆಸರಿನಲ್ಲಿ ಪಡೆದುಕೊಂಡಂತೆ. ಆಗ ಅದೇ ಚೆಕ್ಕಿನ ಧಾರಕ. ಚೆಕ್ಕಿನ ವಸೂಲಿಯಾದ ಮೇಲೆಯೇ ಗ್ರಾಹಕನ ಲೆಕ್ಕಕ್ಕೆ ಧನಿಸುವ ಷರತ್ತಿನ ಮೇಲೆ ಚೆಕ್ಕನ್ನು ಅದು ಪಡೆದುಕೊಂಡಿದ್ದರೆ ಅದು ಗ್ರಾಹಕನ ಅಭಿಕರ್ತೃವಾಗಿ (ಏಜೆಂಟ್) ವಸೂಲಿ ಮಾಡುತ್ತದೆ. ಅಭಿಕರ್ತೃವಾಗಿ ಅದು ತನ್ನ ಕರ್ತವ್ಯವನ್ನು ಪ್ರಾಮಾಣಿಕವಾಗಿ ನಿರ್ವಹಿಸಿದ್ದರೆ ಅದಕ್ಕೆ ಪರಿನಿಯತ ರಕ್ಷಣೆಯುಂಟು. ವಸೂಲಿಗೆ ಮುಂಚೆಯೇ ಚೆಕ್ಕಿನ ಮೊಬಲಗನ್ನು ಧಾರಕನ ಲೆಕ್ಕಕ್ಕೆ ಧನಿಸಿದ್ದರೂ ಬ್ಯಾಂಕು ಅವನ ಅಭಿಕರ್ತೃವೆಂದೇ ಪರಿಗಣಿತವಾಗಿ ಪರಿನಿಯತ ರಕ್ಷಣೆ ಅದಕ್ಕೆ ದೊರಕುತ್ತದೆ.
ಚೆಕ್ಕುಗಳ ಅನುಕೂಲಗಳು
ಒಳನಾಡಿನ ವ್ಯವಹಾರಗಳಲ್ಲಿ ಚೆಕ್ಕು ಅತ್ಯಂತ ಉಪಯುಕ್ತ ಪಾವತಿ ಸಾಧನವಾಗಿದೆ. ಒಬ್ಬರು ಇನ್ನೊಬ್ಬರಿಗೆ ಹಣ ಕೊಡಬೇಕಾದಾಗ ಚೆಕ್ಕಿನ ರೂಪದಲ್ಲಿ ಪಾವತಿ ಮಾಡುವುದು ಅತ್ಯಂತ ಅನುಕೂಲಕರ. ಠೇವಣಿ ವಿಧಿಮಾನ್ಯವಲ್ಲವಾದರೂ ಎಲ್ಲ ಮುಂದುವರಿದ ದೇಶಗಳಲ್ಲೂ ಚೆಕ್ಕು ವಿಶೇಷವಾಗಿ ಮಾನ್ಯವಾಗಿರುತ್ತದೆ. ಇದಕ್ಕೆ ನಂಬಿಕೆಯೇ ಆಧಾರ. ಬ್ಯಾಂಕು ಠೇವಣಿಗಳ ಸುರಕ್ಷತೆಗೆ ಸರ್ಕಾರ ಸೂಕ್ತ ಏರ್ಪಾಡು ಮಾಡಿರುತ್ತದೆ. ಚೆಕ್ಕುಗಳನ್ನು ಹಣವಾಗಿ ಬಳಸುವುದರಿಂದ ಅನೇಕ ಅನುಕೂಲಗಳುಂಟು. ಕಳವಿನ ನಷ್ಟಸಂಭವ ಕಡಿಮೆ. ಪಾವತಿ, ಸ್ವೀಕೃತಿ ಅನುಕೂಲಕರ. ನಗದನ್ನು ಹೊರುವ ಅಗತ್ಯವಿಲ್ಲ. ಚಿಲ್ಲರೆ ಕೊಡುವ, ಪಡೆಯುವ ಕಷ್ಟವಿಲ್ಲ. ಅವುಗಳ ಸಾಗಣೆ ಸುಲಭ. ಲೆಕ್ಕ ಸರಳ, ಪ್ರತ್ಯೇಕ ರಸೀತಿ ಪಡೆಯದಿದ್ದರೂ ಪಾವತಿಗೆ ದಾಖಲುಂಟು. ಒಂದು ವೇಳೆ ಪಾವತಿ ಮಾಡಿದ್ದು ತಪ್ಪಾಯಿತೆನಿಸಿದರೆ, ಚೆಕ್ಕು ಪರಕ್ರಾಮ್ಯ ಸಂಲೇಖವಾದ್ದರಿಂದ ಅದಕ್ಕೆ ಚಲಾವಣೆ ನೀಡಬಹುದು. ಅದನ್ನು ಕೈಯಿಂದ ಕೈಗೆ ವರ್ಗಾಯಿಸಬಹುದು. ಆದರೆ ವಿಧಿಮಾನ್ಯ ಹಣದಂತೆ (ಲೀಗಲ್ ಟೆಂಡರ್‍ಮನಿ) ಇದಕ್ಕೆ ಸಾರ್ವತ್ರಿಕ ಸ್ವೀಕಾರಗುಣ (ಯೂನಿವರ್ಸಲ್ ಅಕ್ಸೆಪ್ಟಬಿಲಿಟಿ) ಇಲ್ಲದಿರುವುದೊಂದೇ ಮುಖ್ಯ ಕೊರತೆ.
ಬಾಹ್ಯ ಸಂಪರ್ಕಗಳು
ವರ್ಗ:ಲೇವಾದೇವಿ ಪದಗಳು ವರ್ಗ:ಹಣಕಾಸು ವರ್ಗ:ಅರ್ಥಶಾಸ್ತ್ರ
ಪೌಲ್ ವಿಟ್
ಪೌಲ್ ಡೊನಾಲ್ಡ್ ವಿಟ್,ಜೂ. (ಹುಟ್ಟಿದು ಫೆಬ್ರವರಿ 8, 1972), (ದ) ಬಿಗ್ ಶೊ ಎಂಬ ತನ್ನ ರಿಂಗ್ ಹೆಸರಿನ ಮೂಲಕ ಚನ್ನಾಗಿ ಅರಿಯಬಹುದು, ಅವನು ಅಮೇರಿಕದ ವೃತ್ತಿಪರವಾಗಿ ಮಲ್ಲನಾಗಿದ್ದ ಮತ್ತು ಅದೇ ಸಮಯದಲ್ಲಿ ನಟನಾಗಿದ್ದ, ಇತ್ತಿಚ್ಚೆಗೆ ವೆರ್ಲ್ಡ್ ವ್ರೆಸ್ಲಿಂಗ್ ಎಂಟರ್ಟೇನ್ಮಂಟ್ WWE ನ ಸ್ಮೇಕ್ ಡೌನ್ ಬ್ರೇಂಡ್ ಗೆ ಸಹಿ ಹಾಕಿದ್ದಾನೆ.
ಮಲ್ಲಯುದ್ಧದಲ್ಲಿ, ಬಿಗ್ ಶೊ ಐದು ಬಾರಿ ವೆರ್ಲ್ಡ್ ಚೆಂಪಿಯನ್ ಆಗಿದ್ದ, ಎರಡು ಬಾರಿ WCW ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ, ಎರಡು ಬಾರಿ WWF/E ಚೆಂಪಿಯಂಶಿಪ್ ಗೆದ್ದಿದ್ದಾನೆ, ಮತ್ತು ಒಂದು ಬಾರಿ ECW ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ, ಆದಕಾರಣ ಮೂರು ಚೆಂಪಿಯಂಶಿಪ್ ಅನ್ನು ಹೊಂದುವ ಒಬ್ಬನೇ ವ್ಯಕ್ತಿಯಾಗಿದ್ದನೆ. ಈ ಚೆಂಪಿಯಂನೊಟ್ಟಿಗೆ, ಒಂದು ಬಾರಿ ಯುನೈಟೆಡ್ ಸ್ಟೇಟ್ಸ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ, ಐದು ಬಾರಿ ವೆರ್ಲ್ಡ್ ಟೇಗ್ ಟೀಮ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ (ಅಂಡರ್ಟೇಕರ್ ನೊಟ್ಟಿಗೆ ಎರಡು ಬಾರಿ, ಕೇನ್ ನೊಟ್ಟಿಗೆ ಒಂದು ಬಾರಿ, ಕ್ರಿಸ್ ಜೆರಿಕೊ ನೊಟ್ಟಿಗೆ ಒಂದು ಬಾರಿ, ಮತ್ತು ಮಿಝ್ ನೊಟ್ಟಿಗೆ ಒಂದು ಬಾರಿ), ಎರಡು ಬಾರಿ WWE ಟೇಗ್ ಟೀಮ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ (ಕ್ರಿಸ್ ಜೆರಿಕೊ ನೊಟ್ಟಿಗೆ ಒಂದು ಬಾರಿ, ಮತ್ತು ಮಿಝ್ ನೊಟ್ಟಿಗೆ ಒಂದು ಬಾರಿ) ಮತ್ತು ಮೂರು ಬಾರಿ ಹಾರ್ಡ್ಕೊರ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ.
"ಪ್ರಪಂಚದ ಅತೀದೊಡ್ಡ ಮಲ್ಲ" ಎಂದು ಕರೆಯಲ್ಪಡುವ ಬಿಗ್ ಶೊ ಈಗ ಅಪ್ರಚಲಿತದಲ್ಲಿ ಇರುವ ವೆರ್ಲ್ಡ್ ಚೆಂಪಿಯಂಶಿಪ್ ವ್ರೆಸಲಿಂಗ್ WCW ಯಲ್ಲಿ 1995 ರಿಂದ 1999 ರವರೆಗೆ ಅವನ ಜೀವನ ವೃತ್ತಿಯು ಶ್ರೇಷ್ಠತೆ ಯಾಗಲು ಕಾರಣವಾಗಿತ್ತು. ನಂತರ ಸಧಾರಣವಾಗಿ ದಿ ಜಿಯಂಟ್ ಎಂದು ಕಂಡು ಬಂದನು. ಅದರೊಡನೆ ಎರಡು ಬಾರಿ WCW ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ, ಮತ್ತು ಅವನು ಪದವಿಯನ್ನು ಎಂದೂ ಹೊತ್ತಲು ಕಿರಿಯ ಮನುಷ್ಯನಾಗಿದ್ದ, ಅವನು ಮೂರು ಬಾರಿ WCW ವೆರ್ಲ್ಡ್ ಟೇಗ್ ಟೀಮ್ ಚೆಂಪಿಯಂಶಿಪ್ ಗೆದ್ದಿದ್ದಾನೆ, ಮತ್ತು 1996 ವೆರ್ಲ್ಡ್ ವಾರ್ 3 ಗೆದ್ದವನಾಗಿದ್ದ. ಪ್ರೊ ವ್ರೆಸಲಿಂಗ್ ನ ಹೊರಗಡೆ, ವಿಟ್ ಕೆಲವು ಮುಖ್ಯ ಚಲನಚಿತ್ರ ಮತ್ತು ದೂರದರ್ಶನ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದಾನೆ, ಯಾವುದೆಂದರೆ ದ ವಟೆರ್ ಬೊಯ್ ಮತ್ತು USA ನೆಟ್ವೇರ್ಕ್ಸ್ ಕೊಮಿಡಿ-ಡ್ರಮ ರೊಯಲ್ ಪೇನ್ಸ್.
ವರ್ಲ್ಡ್ ಚಾಂಪಿಯನ್‌ಶಿಪ್ ವ್ವ್ರೆಸ್ಲಿಂಗ್(1995–1999)
ಹಲ್ಕ್ ಹೊಗನ್ ಮತ್ತು ರೇಂಡಿ ಸೆವೇಜ್ ವಿರುದ್ಧ ರಿಕ್ ಫ್ಲೇರ್ ಮತ್ತು ವಡೆರ್ ರವರ ಮುಖ್ಯ ಘಟನೆಯಲ್ಲಿ ಅಪರಿಚಿತ ಅಸುರ ವ್ಯಕ್ತಿ ವಿಟ್ ಸ್ಲಾಂಬೊರಿಯಲ್ಲಿ 1995 ರಂದು ತನ್ನ ಮೊದಲನೆಯ ತೋರಿಸುವಿಕೆ ಮಾಡಿದನು. ವಿಟ್ ಜೂನ್ 18, 1995 ರ WCW ನ ದಿ ಗ್ರೇಟ್ ಅಮೇರಿಕನ್ ಬೆಶ್ ನಲ್ಲಿ ಅರ್ನ್ ಅನ್ಡೆರ್ಸನ್ ಮತ್ತು ರೆನೆಗೇಡ್ ರವರ ಪಂದ್ಯದಲ್ಲಿ ಪ್ಲೇಂಟ್ ಆಗಿ ಮೊದಲ ಪ್ರವೇಶ WCW ಗೆ ಮಾಡಿದನು ಹಾಗು ಕಾರ್ಯನಿರ್ವಾಹಕ ಜಿಮ್ಮಿ ಹಾರ್ಟ್ ಜೊತೆಗಿದ್ದನು ಒಂದು ತಿಂಗಳು ನಂತರ ಮೇನ್ ಇವೆಂಟ್ ಪ್ರದರ್ಶನದಲ್ಲಿ, ಬಶ್ ಅಟ್ ದಿ ಬೇಶ್ನ ಮೊದಲು, ಹಲ್ಕ್ ಹೊಗನ್ ಮತ್ತು "ಮೀನ್" ಜೇನ್ ಒಕೆರ್ಲಂಡ್ ಮಧ್ಯ ನಡೆದ ಸಂದರ್ಶನಕ್ಕೆ ಅಡ್ದಬಂದನು. ವಿಟ್ ತನ್ನನ್ನು ತಾನೇ ಅಸುರ ಎಂದು ಪರಿಚಯ ಮಾಡಿಕೊಂಡನು, ಮತ್ತು ಅಸುರನಾದ ಅಂಡ್ರೆ ನ ಮಗ ಎಂಬ ಕಥೆಯ ಮೂಲಕ ಹಕ್ಕು ಸಾಧಿಸಿದನು, ಮತ್ತು ತನ್ನ "ತಂದೆಯ" ಸಾವಿಗೆ ಹಲ್ಕ್ ಹೊಗನ್ ಕಾರಣ ಎಂದು ನಿಂದಿಸಿದನು. ಅಸುರ ಡಂಜಂನ್ ಒಫ್ ಡೂಮ್ ಗೆ ಸೇರಿದನು, ಯಾರು ಹೊಗನ್ ಮತ್ತು ತನ್ನ ಜೋತೆಗಾರರೊಡನೆ ಕೋಪದ ದ್ವೇಷದಿಂದ ವರ್ತಿಸಿದನು, ಮತ್ತು ಹೊಗನ್ ನೊಂದಿಗೆ ಬೆಚ್ಚಗೆಯ ದ್ವೇಶವನ್ನು ತೋರಿಸಿಕೊಂಡನು. ಫಾಲ್ ಬ್ರವ್ಲ್ ನಲ್ಲಿ, ಅವನ ಗುಂಪು ಒಂದು ಯುದ್ಧ ಆಟದ ಪಂದ್ಯವನ್ನು ಗೆದ್ದಮೇಲೆ, ಡಂಜಂನ್ ಒಫ್ ಡೂಮ್ ನ ಪ್ರಮುಖನೊಟ್ಟಿಗೆ ಐದು ನಿಮಿಷ ಜಗಳವಾಡಲು ಅವಕಾಶ ದೊರಕಿತು, "ದಿ ಟಾಸ್ಮಾಸ್ಟರ್" ಕೆವಿನ್ ಸುಲ್ಲಿವನ್, ಆ ಪಂಜರದಲ್ಲಿ ಒಬ್ಬರೇ ಇದ್ದರು, ಅಸುರ ಹೊಗನ್ ನನ್ನು ಅಕ್ರಮಿಸಿದನು, ಸುಲ್ಲಿವನ್ ನನ್ನು ಕಾಪಾಡಿದನು.
ವಿಕಟ ರೂಪದ ಗಾಡಿಯನ್ನು ಉಪಯೋಗಿಸಿ ಹೊಗನ್ ರ ಹಾರ್ಲಿ-ಡೆವಿಡ್ಸಂನ್ ಮೊಟಾರು ಗಾಡಿಯನ್ನು ಅಸುರ ನಾಶಮಾಡಿದ ಮೇಲೆ, ಹಲ್ಲೊವೀನ್ ಹೆವೊಕ್ ನಲ್ಲಿ "ವಿಕಟ ರೂಪದ ಗಾಡಿಯ ಯುದ್ಧಕ್ಕೆ" ಅವನನ್ನು ಜಗಳಕ್ಕೆ ಕರೆದನು. ಒಕ್ಟೋಬರ್ 29ರಲ್ಲಿ, ಯುದ್ಧವು ಒಪ್ ಕೊಬೊ ಸಭಾಂಗಣದಲ್ಲಿ ನಡೆಯಿತು, ಸುಮೊ ಮಲ್ಲಯುದ್ಧ ಜಗಳದ ಹಾಗೆ, ಒಬ್ಬೊಬ್ಬರು ವಿಕಟ ರೂಪದ ಗಾಡಿಯನ್ನು ಚಲಿಸುತ್ತಾ ಇನ್ನೊಂದು ಬಂಡಿಯನ್ನು ಗೋಳದ ಹೊರಗೆ ಬಲವಂತ ಪಡಿಸಿದರು. ನಂತರ ಅವತ್ತು ರಾತ್ರಿ, ಜೋರ್ಜ್ ಹಟ್ಸಿಯನ್ ನೊಟ್ಟಿಗೆ ಅಸುರ ರಿಂಗಿಗೆ ಬಂದನು ಮತ್ತು WCW ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ನ ಜಗಳಕ್ಕೆ ಕರೆದನು, ಮತ್ತು WCW ರಿಂಗಿಗೆ ಮೊದಲ ಪ್ರವೇಶವ ಕೊಟ್ಟನು. ಹೊಗನ್ ರವರ ಕಾರ್ಯನಿರ್ವಾಹಕ ಜಿಮ್ಮಿ ಹರ್ಟ್ ಅಡ್ಡಬಂದು ಅನರ್ಹತೆಯನ್ನು ವ್ಯಕ್ತಪಡಿಸಿದಾಗ ಅಸುರನು ಜೆಯ ಹೊಂದಿದ್ದಾನೆ ಎಂದು ತೀರ್ಪುಕೊಡಲಾಯಿತು. .ಹರ್ಟ್ ಸಹಿ ಹಾಕಿದ ಒಪ್ಪಂದದಲ್ಲಿ (ಅದನ್ನು ಅವನು ಬರೆದಿದ್ದನು) ಒಂದು ಉಪವಾಕ್ಯವನ್ನು ಪ್ರಕಟಿಸಿದನು, ಅವೇನೆಂದರೆ ಪದವಿ ಇನ್ನೊಂಬರಿಗೆ ಅನರ್ಹತೆಯಿಂದ ಸೇರುತ್ತದೆ ಎಂದು, ಮತ್ತು, ಹರ್ಟ್ ಬೇಕೆಂದು ಅನರ್ಹತೆ ಮಾಡಿದರಿಂದ, ಅಸುರ WCW ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ಗೆದ್ದನು. 23 ವಯಸ್ಸಿನಲ್ಲಿ, ಅಸುರ ಕಿರಿಯ WCW ವೆರ್ಲ್ಡ್ ಹೆವಿ ವೇಟ್ ಚೆಂಪಿಯನ್ ನಾದನು. ಚರ್ಚಾಸ್ಪದ ಮುಕ್ತಾಯದಿಂದ ಈ ಪದವಿ ಒಂದು ವಾರದಲ್ಲಿ ಹಿಂತೆಗೆಯಲಾಯಿತು.
ಅಸುರ ವೆರ್ಲ್ಡ್ ವಾರ್ 3 ರಲ್ಲಿ ಪುನಃ ಪದವಿಯ ಹಕ್ಕು ತೋರಿಸಲು ಪ್ರಯತ್ನಿಸಿದನು, ಆದರೆ ಹೊಗನ್ ನಿಂದ ಸೋತು ಹೋದನು. ಬರಿದಾಗಿರುವ ಈ ಪದವಿಯನ್ನು ರೇಂಡಿ ಸೆವೇಜ್ ಗೆದ್ದನು. ಕ್ಲೇಶ್ ಒಫ್ ದಿ ಚೆಂಪಿಯನ್ XXXII, ನಲ್ಲಿ ಹೊಗನ್ ಮತ್ತು ಸೆವೇಜ್ ಅನ್ನು ಸೋಲಿಸಲು ರಿಕ್ ಫ್ಲೇರ್ ನೊಂದಿಗೆ ಗುಂಪು ಮಾಡಿಕೊಂಡನು, ಆದರೆ ಸುಪೆರ್ ಬ್ರೌಲ್ VI ರಲ್ಲಿದ್ದ ಕೇಜ್ ಪಂದ್ಯದಲ್ಲಿ ಹೊಗನ್ ಕೊನೆಯದಾಗಿ ಹೊಡೆಯಲ್ಪಟ್ಟನು.
ಲೊಚ್ ನೆಸ್ ಮೊಂಸ್ಟೆರ್ ನೊಂದಿಗೆ ಇದ್ದ ಸ್ವಲ್ಪ ದ್ವೇಷದ ನಂತರ, ಅಸುರ ರಿಕ್ ಫ್ಲೇರ್ ಅನ್ನು ಸೋಲಿಸಿ ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ಎರಡನೆಯ ಬಾರಿ ಗೆದ್ದನು. ನ್ಯು ವೆರ್ಲ್ಡ್ ಒರ್ಡರ್ (nWo) ಅನ್ನು ಹೊಗನ್ ನಿರ್ಮಿಸಿದ ಮೇಲೆ, ಅವನು ಹೊಗ್ ವೈಲ್ಡ್ ನಲ್ಲಿ ಸ್ಕೊಟ್ ಹೊಲ್ ಮತ್ತು ಕೆವಿನ್ ನಷ್ ನಡುವೆ ಬಂದು ಸಹಾಯ ಮೂಲಕ ಅಸುರನನ್ನು ಸೋಲಿಸಿದನು. ಅಸುರ ಇಪ್ಪತ್ಮೂರು ದಿವಸದ ನಂತರ nWo ಗೆ ಸೇರಿದನು, ಪ್ರಾಥಮಿಕ ಉದ್ದೇಶವಾಗಿ ಟೆಡ್ ಡಿಬಿಯಾಸ್ ನ ಹನವನ್ನು ದೃಷ್ಟಾಂತ ಕೊಟ್ಟು, ಲೆಕ್ಸ್ ಲುಗರ್ ಮತ್ತು ಫೊರ್ ಹೋರ್ಸ್ ಮೆನ್ ನೊಂದಿಗೆ ದ್ವೇಷದಿಂದಿದ್ದನು. ಹೊಗನ್ ನಲ್ಲಿ ವೆರ್ಲ್ಡ್ ಹೆವಿ ವೇಟ್ ಚೆಂಪಿಯಂಶಿಪ್ ಪದವಿ ಪಂದ್ಯವನ್ನು ಕೇಳಿದರಿಂದ ಅಸುರನನ್ನು nWo ಡಿಸೆಂಬರ್ 30 ರಂದು ತೆಗೆದಾಕಲ್ಪಟ್ಟನು ಅವನು ಸ್ಟಿಂಗ್ ಮತ್ತು ಲೆಕ್ಸ್ ಲುಗರ್ ನೊಂದಿಗೆ ಸೇರಿ nWo ದ ವಿರುದ್ಧ ಹೋರಾಡಿ WCW ವೆರ್ಲ್ಡ್ ಟೇಗ್ ಟೀಮ್ ಚೆಂಪಿಯಂಶಿಪ್ ಅನ್ನು ಎರಡು ಬಾರಿ ಗೆದ್ದನು.
1997 ರಲ್ಲಿ, nWo ಸದಸ್ಯರಾದ ಕೆವಿನ್ ನೇಶ್ ನೊಂದಿಗೆ ದ್ವೇಷತ್ವದಿಂದಿದ್ದನು, ಯಾರು ಯಾವಾಗಲು ಅಸುರನನ್ನು ನುಸುಳಿ ಮಾತಾಡುತಿದ್ದ, ಯಾಕೆಂದರೆ ವಿವರಪಟ್ಟಿಯ ಪ್ರಕಾರ ಸ್ಟಾರ್ಕೇಡ್ ಯಲ್ಲಿ ನಡೆಯುವ ಪಂದ್ಯದಲ್ಲಿ ಬಾರದ ಕಾರಣದಿಂದ. 1998 ರಲ್ಲಿ ಸೋಲ್ಡ್ ಔಟ್ ಎಂಬಲ್ಲಿ ಕೊನೆಯದಾಗಿ ಇಬ್ಬರೂ ಆ ರಿಂಗಿನಲ್ಲಿ ಸಂದಿಸಿದರು, ಆಗ ಅಕಸ್ಮಾತ್ತಾಗಿ ವಿಟ್ ನ ಕುತ್ತಿಗೆಯನ್ನು ಜೆಕ್ನೈಫ್ ಪವರ್ಬೊಂಬ್ ನ ಮೂಲಕ ಗಾಯ ಮಾಡಿದನು. ಯಾವಾಗ ನೇಶ್ nWo ಬಿಟ್ಟು ಸ್ವಂತವಾಗಿ ಸ್ಟೆಬಲ್ nWo ವೊಲ್ಪ್ಪೆಕ್ ಉಂಟುಮಾಡಿಕೊಂಡನು, ನೇಶ್ ಮತ್ತು ತನ್ನ ಜೊತೆಯವರನ್ನು ವಿರೋಧಿಸಲು, ಅಸುರ ಪುನಃ ನಿಜವಾದ nWo ಗೆ ಸೇರಿದನು. nWo ಗೆ ಹಿಂದೆ ಬಂದನಂತರ, ಅಸುರ ಟೇಗ್ ಟೀಮ್ ಚೆಂಪಿಯಂಶಿಪ್ ಯನ್ನು ಪುನಃ ಎರಡು ಬಾರಿ ಗೆದ್ದನು, ಒಮ್ಮೆ ಇಷ್ಟವಿಲ್ಲದ ಸ್ಟಿಂಗ್ ನ ಜೊತೆಯಲ್ಲಿ (ಅಸುರನು nWo ಸೇರುವ ಮೊದಲೇ ಪಂದ್ಯಕ್ಕೆ ಸಹಿ ಹಾಕಿದರಿಂದ) ಮತ್ತು ಒಮ್ಮೆ ಸ್ಕೊಟ್ ಹಾಲ್ ನೊಂದಿಗೆ. ಈ ಎರಡು ಜಯಗಳ ಮಧ್ಯದ ಅಂತರದಲ್ಲಿ, ಅವನು ಸ್ಟಿಂಗ್ ಜೊತೆಗೆ ಇದ್ದ ಏಕಪಂದ್ಯದಲ್ಲಿ ತನ್ನ ಟೇಗ್ ಟೀಮ್ ಚೆಂಪಿಯಂಶಿಪ್ ನ ಅರ್ಧಭಾಗವನ್ನು ಕಳೆದುಕೊಂಡನು, ಆ ಪಂದ್ಯದಲ್ಲಿ ಜೆಯಿಸುವವನು ಚೇಂಪಿಯನ್ ನಾಗಿ ಉಳಿವನು ಮತ್ತು ಎರಡನೇ ಅರ್ಧಭಾಗದ ಗುಂಪಿಗೆ ಇನ್ನೊಂದು ಜೊತೆಗಾರನನ್ನು ಆರಿಸಿಕೊಳ್ಳುವನು ಎಂಬುದು.
ಒಕ್ಟೊಬರ್ 11, 1998 ರಲ್ಲಿ, WCW ಮಂಡೆ ನೈಟ್ರೊ ಪ್ರಸಾರವಾಗುವ ಎಪಿಸೋಡ್ ನಲ್ಲಿ, ಗೊಲ್ಡ್ಬೆರ್ಗ್ ಅಸುರನನ್ನು ಅರ್ಹತೆಯ ಪಂದ್ಯದಲ್ಲಿ ಸೋಲಿಸಿದನು, ಶಕ್ತಿಯನ್ನು ಪ್ರದರ್ಶಿಸಲು, ಗೊಲ್ಡ್ಬೆರ್ಗ್ ಅಸುರನನ್ನು ಸುತ್ತಿಗೆಯಿಂದ ಹೊಡೆಯುವ ಮೊದಲು ವೇರ್ಟಿಕಲ್ ಸಪ್ಲೆಕ್ಸ್ ಮಾಡಿದನು. ಜನವರಿ 1999 ರಲ್ಲಿ nWo ಮತ್ತು nWo ಒಲ್ಫ್ಪೆಕ್ ಒಂದಾಗಿ ಸೇರಿದಮೇಲೆ, ಗುಂಪಿಗೆ ಸೇರಲು ಯಾವುದಾದರು ಒಬ್ಬನೇ ಅಸುರನಿಗೆ ಜಾಗ ಇದೆ ಎಂದು ಹೊಗನ್ ಪ್ರಕಟಿಸಿದನು, ಮತ್ತು ಆ ಜಾಗಕ್ಕೆ ಅಸುರ ಮತ್ತು ನೇಶ್ ಮಲ್ಲಯುದ್ಧವಾಡಲು ಬಲವಂತ ಮಾಡಿದನು. ನೇಶ್ ಪಂದ್ಯದ ಮಧ್ಯದಲ್ಲಿ ಬಂದ ಸ್ಕೊಟ್ ಹಾಲ್ ಮತ್ತು ಎರಿಕ್ ಬಿಸ್ಚೊಫ್ ಅವರ ಜೊತೆ ಸೇರಿ ಅಸುರನನ್ನು ಸೋಲಿಸಿದನು. ಅಸುರನು ನಂತರ nWo ದಲ್ಲಿ ಇದ್ದ ಎಲ್ಲರಿಂದ ಅಕ್ರಮಿಸಲ್ಪಟ್ಟನು. ಈ ಸಂಭಾವನೆಗೆ ಸಂತೋಷವಿಲ್ಲದೆ, ವಿಟ್ ತನ್ನ WCW ಒಪ್ಪಂದವನ್ನು ಫೆಬ್ರವರಿ 8, 1999 ರಲ್ಲಿ ಸಮಾಪ್ತಿ ಮಾಡಲು ನಿಶ್ಚಯಿಸಿಕೊಂಡನು, ಆ ದಿವಸವು ಅವನ 27ನೆ ಹುಟ್ಟು ಹಬ್ಬವಾಗಿತ್ತು
ಪ್ರಥಮ ಪರಿಚಯ
ಫೆಬ್ರವರಿ 9, 1999 ರಲ್ಲಿ ವಿಟ್ ವೆರ್ಲ್ಡ್ ವ್ರೆಸಲಿಂಗ್ ಫೆಡೆರೆಶನ್ ಗೆ ಹತ್ತು ವರ್ಷದ ಒಪ್ಪಂದಕ್ಕೆ ಸಹಿ ಮಾಡಿದನು, ದುಷ್ಟನತರ ತನ್ನ ಮೊದಲ ಪ್ರವೇಶ ಮಾಡಿದನು ಮತ್ತು ವಿನ್ಸಿ ಮೆಕ್ ಮೊಹನ್ ನವರ ಸ್ಟೇಬಲ್ ಸಧಸ್ಯನಾಗಿದ್ದನ್ನು.St. Valentine's Day Massacre: In Your House ಮೆಕ್ ಮೊಹನ್ ಮತ್ತು ಸ್ಟೀವ್ ಒಸ್ಟಿನ್ ರವರ ಕೇಜ್ ಪಂದ್ಯದವೇಲೆ, ವಿಟ್ ರಿಂಗ್ ನ ಕೆಳಗಿನಿಂದ ಕಿತ್ತಾನಾರಿನ ದಪ್ಪಬಟ್ಟೆಯನ್ನು ಹರಿದು ಒಸ್ಟಿನ್ ನನ್ನು ಅಕ್ರಮಿಸಿದನು. ಹಾಗಿದ್ದರೂ, ಅವನು ಒಸ್ಟಿನ್ ನನ್ನು ಕೇಜ್ ನಿಂದ ಮೂಲೆಗೆ ಎಸೆದ ಕಾರಣ ಕೇಜ್ ಮುರಿದು ಹೋಯಿತು, ಅದರಿಂದ ಒಸ್ಟಿನ್ ಹೊರಗಡೆ ನೆಲಕ್ಕೆ ಬಿದ್ದನು ಹಾಗು ಅವನು ಜಯಹೊಂದಲು ದಾರಿಕೊಟ್ಟಿತು ಮತ್ತು ಮೆಕ್ ಮೊಹನ್ ಪಂದ್ಯದಲ್ಲಿ ಸೋಲಲು ಕಾರಣವಾಯಿತು. ವಿಟ್ ನಂತರ ಮೆಕ್ ಮೊಹನ್ ರ ಮೈಗಾವಲಿನವನಾಗಿ ಸೇವೆ ಮಾಡಿದನು.
ವಿಟ್ "ಬಿಗ್ ಶೊ" ಎಂದು ಹೆಸರು ಬದಲಾವಣೆಯಾಗುವ ಮೊದಲು "ಬಿಗ್ ನೇಶ್ಟಿ" ಪೌಲ್ ವಿಟ್ ಎಂದು ಅನೇಕ ವಾರ ಪ್ರದರ್ಶಿಸಿದನು. ಅವನು ನಂತರ ಹಂತಹಂತವಾಗಿ ತನ್ನ ನಿಜವಾದ ಹೆಸರನ್ನು ಬಿಟ್ಟುಬಿಟ್ಟನು, ಕೊನೆಗೆ ಸಾಧಾರಣವಾಗಿ (ದ) ಬಿಗ್ ಶೊ ಎಂದು ಕರೆಯಲ್ಪಟ್ಟನು. ಸಂಘದ ಸದಸ್ಯನಾದ ರೊಕ್ ವ್ರೆಸಲ್ ಮೆನಿಯದಲ್ಲಿ ತನ್ನ ಪದವಿಯನ್ನು ಇಟ್ಟುಕೊಳ್ಳಲು ಮೆಕ್ ಮೊಹನ್ ಬಯಸಿದನು, ಅದಕ್ಕಾಗಿ ಮುಖ್ಯ ಪಂದ್ಯದ ನಿರ್ಣಯ ಕರ್ತಕ್ಕೆ ಯೋಗ್ಯನಾಗಲು ವ್ರೆಸಲ್ ಮೆನಿಯ XV ನಲ್ಲಿ ವಿಟ್ ಮೇಂಕೈಂಡ್ ನೊಂದಿಗೆ ಮಲ್ಲಯುದ್ಧವಾಡಲು ಮಾಡಿದನು. ವಿಟ್ ಮೇಂಕೈಂಡ್ ನನ್ನು ಸೋಲಿಸಲು ಶಕ್ತನಾಗಿದ್ದನು, ಆದರೆ ವಿಧಿ ವಿಹಿತವಾದ ಕ್ರಮದಲ್ಲಿ ಅನರ್ಹತನಾದನು, ಅದರರ್ಥ ಅವನು ಕಾರ್ಯನಿರ್ವಾಹಕನಾಗಲು ಸಾದ್ಯವಾಗುದಿಲ್ಲವೆಂದು ಮೇಂಕೈಂಡ್ ಕಾರ್ಯನಿರ್ವಾಹಕನಾಗಲು ಅರ್ಹತೆಯನ್ನು ಪಡೆದನು. ಆದರೆ ವಿಟ್ ನೊಂದಿಗೆ ಇದ್ದ ಪಂದ್ಯದ ಬಲಿಕ ಆಸ್ಪತ್ರೆಗೆ ಕರೆದೊಯ್ಯಲ್ಪಪಟ್ಟನು (ಚೆಂಪಿಯಂಶಿಪ್ ಪಂದ್ಯಕ್ಕೆ ಅವನು ಹಿಂತಿರುಗಿ ಬಂದರೂ ಸಮೆತೆ). ಮೆಕ್ ಮೊಹನ್ ಅತೀಕೋಪವುಳ್ಳವನಾಗಿ ವಿಟ್ ನನ್ನು ಅಪ್ಪಲಿಸಿದನು, ಅವನು ಹಿಂದಕ್ಕೆ ಮೆಕ್ ಮೊಹನಿಗೆ ಗುದ್ದಿದನು. ವಿಟ್ ಫೊಲಿಯ ಶ್ರೇಷ್ಠ ಅಭಿಮಾನಿಯಾಗುವ ಮೊದಲು, ತನ್ನ ದ್ವೇಷವನ್ನು ಅವನೊಟ್ಟಿಗೆ ಬೊಯ್ಲೆರ್ ಕೋಣೆಯ ಜಗಳಲ್ಲಿ ಮುಕ್ತಾಯಗೊಳಿಸಿದನು ಮತ್ತು ಮೇಂಕೈನ್ಡ್, ಟೆಸ್ಟ್ ಹಾಗು ಕೆನ್ ಶಂರೊಕ್ ರವರ ಯುನಿಯನ್ ಗೆ ಸೇರಿ ಸಂಘದ ವಿರುದ್ಧ ಹೊರಾಡಿದನು, ಮತ್ತು ನಂತರ ಸಂಘದ ಸೇವೆಯ ವಿರುದ್ಧ ಹೊರಾಡಿದನು. ಮೆ 10ರ ಮಂಡೆ ನೈಟ್ ರವ್ ಮುದ್ರಣದಲ್ಲಿ, ವಿಟ್ ಅಂಡರ್ಟೇಕರ್ ನ ಕಾರ್ಯ ನಿರ್ವಾಹಕ ಪೌಲ್ ಬೆರರ್ ವಿರುದ್ಧ ಇರುವುದನ್ನು ತೋರಿಸಿತು. ಜೂನ್ 7 RAW RAW ಎಡಿಶನ್ ನಲ್ಲಿ, WWF ಚೆಂಪಿಯಂಶಿಪ್ ಗೆ ವಿಟ್ ಅಂಡರ್ಟೇಕರ್ ನನ್ನು ಎದುರಿಸಿದನು. ಅಂಡರ್ಟೇಕರ್ ಟೊಪ್ ಟೆರ್ನ್ಬಕಲ್ ನಿಂದ ಕ್ಲೊತ್ಸ್ ಲೈನ್ ತಗೆಯಲು ಪ್ರಯತ್ನ ಮಾಡಿದನು, ಹಾಗಿದ್ದರೂ ವಿಟ್ ಅವನನ್ನು ಹಿಡಿದನು ಮತ್ತು ಚೊಕ್ ಸ್ಲಾಮ್ ಕೊಟ್ಟನು ಆದಕಾರಣ ಅಂಡರ್ಟೇಕರ್ ರಿಂಗ್ ಚಾಪೆಯೊಳಗೆ ಅಕಸ್ಮಿಕವಾಗಿ ಕಳುಹಿಸಿತು: ಇದು ನಿರ್ಣಯ ಕರ್ತ ಪಂದ್ಯವನ್ನು ಅವಸರವಾಗಿ ನಿಲ್ಲಿಸಲು ಕಾರಣವಾಯಿತು ಮತ್ತು ಅಂಡರ್ಟೇಕರ್ ತನ್ನ ಬಿರುದನ್ನು ಇಟ್ಟುಕೊಳ್ಳುವಂತೆ ಮಾಡಿತು. ಪಂದ್ಯದ ಬಲಿಕ ಬ್ರಡ್ಶ, ಫರೂಕ್, ಮತ್ತು ಮಿಡೊನ್ ಎಲ್ಲರು ಓಡಿ ಹೋಗಿ ವಿಟ್ ಅನ್ನು ಅಕ್ರಮಿಸಿದರು ಮತ್ತು ತರುವಾಯ ಅವರಿಗೂ ಚೊಕ್ ಸ್ಲಾಮ್ ಕೊಟ್ಟನು. ವಿಟ್ ಮತ್ತು ಅಂಡರ್ಟೇಕರ್ ನಂತರ ಅಸಂಭವನೀಯ ಸಂಬಂಧ ಉಂಟುಮಾಡಿ ಯಕ್ಸ್-ಪೆಕ್ ಮತ್ತು ಕೇನ್ ನೊಟ್ಟಿಗೆ ಯುದ್ಧಮಾಡಿದರು. ಒಂದೇ ಗುಂಪಾಗಿ, ವಿಟ್ ಮತ್ತು ಅಂಡರ್ಟೇಕರ್ ಎರಡು ಬಾರಿ WWE ವೆರ್ಲ್ಡ್ ಟೇಗ್ ಟೀಮ್ ಚೆಂಪಿಯಂಶಿಪ್ ಗೆದ್ದರು.
ಅಂಡರ್ಟೇಕರ್ ಗಾಯ ಗೊಂಡು ಬದಿಗೆ ಇದ್ದಾಗ, ವಿಟ್ ತನ್ನ ನೋಟವನ್ನು WWF ಚೆಂಪಿಯಂಶಿಪ್ ಗೆ ಮೇಲಿಟ್ಟ. 1999 ರ ಸೆರ್ವೈವರ್ ಸೀರೀಸ್ ನಿಂದ ಸ್ಟೀವ್ ಅಸ್ಟೀನ್ ಗಾಯಗೊಂಡ ನಂತರ, WWF ಚೆಂಪಿಯಂಶಿಪ್ ನ ಟ್ರಿಪೆಲ್ ತ್ರೆಟ್ ಪಂದ್ಯದಲ್ಲಿ ಅವನ ಬದಲಿಗೆ ಆ ಜಾಗವನ್ನು ವಿಟ್ ಗೆ ಕೊಡಲಾಯಿತು. ಆ ಪಂದ್ಯದಲ್ಲಿ, ರೊಕ್ ಮುಖ್ಯ ಪಾತ್ರನಾಗಿದ್ದ, ಆದರೆ ಟ್ರಿಪೆಲ್ ಎಚ್ ಚೆಂಪಿಯನ್ ಹೊಂದಲು ಸಹಾಯಮಾಡಿದನು. ಅದೇ ಸಮಯದಲ್ಲಿ, ವಿಟ್ ಬಿಗ್ ಬೊಸ್ ಮೆನ್ ನೊಟ್ಟಿಗೆ ದ್ವೇಷ ಮಾಡಿಕೊಂಡನು. ವಿಟ್ ನ ತಂದೆ ಕೇನ್ಸರ್ ನಿಂದ ತುಂಬ ಅಸೌಖ್ಯವಾಗಿದ್ದಾರೆ ಎಂದು ಪ್ರಕಟವಾದಮೇಲೆ, ವಿಟ್ ಗೆ ತನ್ನ ತಂದೆ ಸತ್ತು ಹೋಗಿದ್ದಾರೆ ಎಂದು ತಿಳಿಸಲು, ಬೊಸ್ ಮೆನ್ ಮೋಸದ ಪೊಲಿಸ್ ಜೊತೆಗಾರನಿಗೆ ಹೇಳಿದನು, ಮತ್ತು ನಂತರ ವಿಟ್ ನ ಕಣ್ಣೀರಿನ ಪ್ರತಿಕ್ರಿಯೆಯನ್ನು ನಿಂದಿಸಿದನು. ಅನೇಕ ವಾರದ ನಂತರ, ವಿಟ್ ನ ತಂದೆ ನಿಜವಾಗಿ ಸತ್ತುಹೋಗಿದ್ದಾರೆ ಎಂದು ಪ್ರಕಟವಾದಾಗ (ಸತ್ಯವಾಗಿ, ವಿಟ್ ನ ತಂದೆ ಅನೇಕ ವರುಷದ ಹಿಂದೆ ಸತ್ತುಹೋಗಿದ್ದರು), ಬೊಸ್ ಮೆನ್ ಟೆನ್ ಬೆಲ್ ಟೊಲ್ ಳನ್ನು ಅಪಮಾನ ಪಡಿಸುವ ಪದ್ಯವನ್ನು ರಚನೆಮಾಡಿ ಅಡ್ಡಿಮಾಡಿದನು. ನಂತರ, ಬೊಸ್ ಮೆನ್ ಶವಸಂಸ್ಕಾರಕ್ಕೆ ಒಳನುಗ್ಗಿದನು ಮತ್ತು ಹೆಣದ ಪೆಟ್ಟಿಗೆಯನ್ನು ಪೇತ್ರವಾಹನಕ್ಕೆ ಸಂಕಲದಿಂದ ಕಟ್ಟಿದನು, ಹೆಣದ ಪೆಟ್ಟಿಗೆಗೆ ಹಗ್ಗ ಕಟ್ಟಿ ವಿಟ್ ಅದೊರಡನೆ ದುಃಖದಿಂದ ಎಳೆದನು. ಆರ್ಮಗೆಡ್ಡೋನ್ ನಲ್ಲಿ, ವಿಟ್ ಬೊಸ್ ಮೆನ್ ನನ್ನು ಸೋಲಿಸಿ ತನ್ನ ಚೆಂಪಿಯಂಶಿಪ್ ಇಟ್ಟುಕೊಂಡನು, ಬೊಸ್ ಮೆನ್ ನ ಆಶ್ರಯದಲ್ಲಿದ್ದ ಪ್ರಿನ್ಸ್ ಅಲ್ಬೆರ್ಟ್ ಅಡ್ಡಬಂದರೂ ಸೋಲಿಸಿದನು.
ಜನವರಿ 3, 2000 ರಾವ್ ಎಪಿಸೋಡ್ ನಲ್ಲಿ, ಟ್ರಿಪೆಲ್ ಎಚ್ WWF ಚೆಂಪಿಯಂಶಿಪ್ ಗೆ ವಿಟ್ ಅನ್ನು ಸೋಲಿಸಿದನು. ಪುನಃ ಆ ಬಿರುದನ್ನು ಪಡೆದುಕೊಳ್ಳಲು ವಿಟ್ ರೊಯಲ್ ರಂಬಲ್ ಪಂದ್ಯ ಸೇರಿದನು ಮತ್ತು ರಾಕ್ ಅನ್ನು ವಿರೋಧಿಸಿದಾಗ ತುದಿಗಾಲು ತಿರುಗಿಸಲ್ಪಟ್ಟನು. ರಾಕ್ ಅವನನ್ನು ತೆಗೆದಾಕಿ ರೊಯಲ್ ರಂಬಲ್ ಅನ್ನು ಗೆದ್ದನು. ವಿಟ್ ತಾನು ಜಯ ಹೊಂದಿದ್ದಾನೆ ಎಂದು ಸಮಾದಾನ ಮಾಡಿಕೊಂಡನು, ಮತ್ತು ಅಂತಿಮದಲ್ಲಿ ಒಂದು ವಿಡಿಯೊ ಟೇಪ್ ತಯಾರಿಸಿದನು ಅದರಲ್ಲಿ ರಾಕ್ ನ ಕಾಲು ಮೊದಲು ನೆಲಕ್ಕೆ ಮುಟ್ಟಿದಂತೆ ತೋರಿಸಿದನು. ಅವನಿಗೆ ನಂತರ ರಾಕ್ ಜೊತೆ ನೊ ವೆ ಔಟ್ ಪಂದ್ಯ ಕೊಡಲಾಯಿತು, ಅದರೊಡನೆ ವ್ರೆಸಲ್ ಮೆನಿಯ ಪದವಿ ಸಹಾ ಇತ್ತು. ಶೇನ್ ಮೆಕ್ ಮಹೊನ್ ಅಡ್ಡ ಬಂದ ಕಾರಣ ವಿಟ್ ರಾಕ್ ಅನ್ನು ಚೇರ್ ಮೂಲಕ ಹೊಡೆದು ಸೋಲಿಸಿದನು. ರಾಕ್ ತನ್ನ ಪದವಿಯನ್ನು ಪುನಃ ಪಡೆದುಕೊಳ್ಳಲು ನಿರಾಶೆಯಾದನು, ಮತ್ತು ಅಂತಿಮದಲ್ಲಿ ಮಾರ್ಚ್ 13 ರ Raw ಎಪಿಸೋಡ್ ನಲ್ಲಿ ವಿಟ್ ನ ವಿರುದ್ಧ ಪಂದ್ಯಕ್ಕೆ ಒಪ್ಪಿದನು- ಅವನು ಗೆದ್ದರೆ ವ್ರೆಸಲ್ ಮೆನಿಯ ಪದವಿ ಪಂದ್ಯವು ಟ್ರಿಪಲ್ ತ್ರೆಟ್ ಪಂದ್ಯವಾಗಿ ಮಾರ್ಪಡುತ್ತದೆ,ಒಂದುವೇಲೆ ಅವನು ಸೋತರೆ ಅವನು WWF ಇಂದ ನಿವೃತ್ತನಾಗ ಬೇಕೆಂಬುದು. ಶೇನ್ ಮೆಕ್ ಮಹೊನ್ ಈಗ ಚುರುಕಾಗಿ ವಿಟ್ ಚೆಂಪಿಯನ್ ಆಗಲು ಪ್ರೋತ್ಸಹ ನೀಡಿದನು, ಮತ್ತು ತನ್ನನ್ನೇ ಮುಖ್ಯ ಕಾರ್ಯ ನಿರ್ವಾಹಕ ಅತಿಥಿಯಾಗಿ ನೇಮಿಸಿಕೊಂಡನು. ಹಾಗಿದ್ದರೂ, ವಿನ್ಸಿ ಮೆಕ್ ಮಹೊನ್ ಶೇನ್ ಮೇಲೆ ದಾಳಿ ಮಾಡಿ, ಆತನ ಕಾರ್ಯ ನಿರ್ವಾಹಕ ಅಂಗಿಯನ್ನು ದರಿಸಿ, ರಾಕ್ ಅಡಿಯಲ್ಲಿ ಇರಬೇಕಾದರೆ ಸ್ವಂತವಾಗಿ ಮೂರು ಎಣಿಕೆ ಮಾಡಿದನು.
ಮಾರ್ಚ್ 20ರ Raw ಎಪಿಸೋಡ್ ನಲ್ಲಿ, ವಿಟ್ ಅನ್ನು ನಂಬಿ, ಪಂದ್ಯವು ವ್ರೆಸಲ್ ಮೆನಿಯದಲ್ಲಿ ನಡೆಯಬಾರದು ಎಂಬ ನಿಯಮದ ಮೇರೆಗೆ ಟ್ರಿಪೆಲ್ ಎಚ್ ತನ್ನ ಪದವಿಯನ್ನು ರಾಕ್ ಮತ್ತು ವಿಟ್ ವಿರುದ್ಧ ರಕ್ಷಿಸಿದನು. ಲಿಂಡ ಮೆಕ್ ಮಹೊನ್ ಪಂದ್ಯವು ವ್ರೆಸಲ್ ಮೆನಿಯದಲ್ಲಿ ನಡೆಯುವುದಿಲ್ಲ ಎಂದು ನುಡಿದಳು, ಯಾಕೆಂದರೆ ಟ್ರಿಪೆಲ್ ಎಚ್ ಪದವಿಯನ್ನು ಫೊರ್ ವೆ ಎಲಿಮಿನೆಶನ್ ವಿಧದಲ್ಲಿ ಹಾಗೂ ನಾಲ್ಕನೆ ವ್ಯಕ್ತಿಯಾಗಿ ಮಿಕ್ ಫೊಲಿಯನ್ನು ಸೇರಿಸಿದಳು. ವ್ರೆಸಲ್ ಮೆನಿಯ 2000 ರ ಪಂದ್ಯದಲ್ಲಿ ಮೂರು ಸ್ಪರ್ಧಾಳು ಸೇರಿ ವಿಟ್ ವಿರುದ್ಧ ಹೊರಾಡಿದರಿಂದ ವಿಟ್ ಪಂದ್ಯದಿಂದ ಹೊರಕ್ಕೆ ಹೋಗುವ ಮೊದಲ ವ್ಯಕ್ತಿಯಾಗಿದ್ದನು.
ವ್ರೆಸಲ್ ಮೆನಿಯದ ನಂತರ, ವಿಟ್ ಹಾಸ್ಯಕರವಾದ ತಂತ್ರದ ಆರಂಭದಿಂದ ಪುನಃ ಒಂದು ಶ್ರೇಷ್ಠ ಅಭಿಮಾನಿಯಾದನು, ಅವನು ಬೇರೆ ಮಲ್ಲಯುದ್ಧದವರನ್ನು ಹಾಸ್ಯ ಮಾಡುತಿದ್ದನು, ರಿಕಿಶಿಯನ್ನು ಶೊಕಿಶಿ ಎಂದು ಕರೆದನು.ಬೆರ್ಸೆರ್ಕರ್ ನನ್ನು ಕೂದಲು ಕತ್ತಿರಿಸುವ ಶೊನಂನ್ ಎಂಬುದಾಗಿ ಮತ್ತು ವೇಲ್ ವಿನಸ್ ನನ್ನು ಬಿಗ್ ಶೊಬೊಸ್ಕಿ ಎಂಬುದಾಗಿ ಕರೆದನು. ಅವನ ಸ್ನೇಹಿತನಾದ ಹಾಗೂ ಮಾದರಿ ಪಾತ್ರನಾದ ಹಲ್ಕ್ ಹೊಗನ್ ತರ ಬಟ್ಟೆ ದರಿಸಿದನು, ಪೂರ್ಣವಾಗಿ ತಲೆಬುರುಡೆ ಟೊಪ್ಪಿ/ಕೂದಲಿನ ಟೊಪ್ಪಿ ಹಾಗು ಹಳದೀ ಬಿಗಿಯಾದ ಬಟ್ಟೆ ದರಿಸಿಕೊಂಡು ಕುರ್ಟ್ ಎಂಗಲ್ ನನ್ನು ಬೆಕ್ಲೇಶ್ ನಲ್ಲಿ ಸೋಲಿಸಿದನು. ಶೇನ್ ಬಿಗ್ ಶೊವಿನ ವಿಕಟ ಚೇಷ್ಠೆಯನ್ನು ಅಸಮ್ಮತಿ ಮಾಡಿದರಿಂದ, ವಿಟ್ ಶೇನ್ ಮೆಕ್ ಮಹೊನ್ ನೊಡನೆ ದ್ವೇಷದಿಂದಿರಲು ತೊಡಗಿದನು. ಜಡ್ಜ್ಮೆಂಟ್ ಡೇ, ಶೇನ್ ವಿಟ್ಟನ್ನು ಫೊಲ್ಸ್ ಕೌಂಟ್ ಎನಿವೇರ್ ಪಂದ್ಯದಲ್ಲಿ ಬಿಗ್ ಬೊಸ್ ಮೆನ್, ಬುಲ್ ಬುಚನನ್, ಟೆಸ್ಟ್ ಮತ್ತು ಅಲ್ಬೆರ್ಟ್ ಅಡ್ಡಬಂದು ಸಹಾಯ ಮಾಡುವುದರ ಮೂಲುಕ ಸೋಲಿಸಿದನು. ಎರಡು ತಿಂಗಳ ನಂತರ ವಿಟ್ ತಿರುಗಿ ಬಂದನು, ಶೇನ್ ನ ವಿರುದ್ಧ ಹಗೆ ತೀರಿಕೊಳ್ಳುವ ಉದ್ದೇಶದಿಂದ ಸಹಜವಾಗಿ ಕಂಡುಬಂದನು. ಆದರೆ ಅವನು ಪುನಃ ವಿಲ್ಲೇನ್ ಆದನು ಮತ್ತು ಅಂಡರ್ಟೇಕರ್ ನನ್ನು ಅಕ್ರವಿಸಿದನು ಅದರಿಂದ ಮತ್ತೊಮ್ಮೆ ಶೇನ್ ನೊಟ್ಟಿಗೆ ಜಗಳಮಾಡಿದನು, ಶೇನ್, ಕ್ರಿಸ್ ಬೆನೋಯ್ಟ್, ಕುರ್ಟ್ ಎಂಗಲ್ ಹಾಗು ಎಡ್ಜ್ ಮತ್ತು ಕ್ರಿಶನ್ ರವರೊಡನೆ ಸ್ವಲ್ಪ-ಕಾಲ ಇದ್ದ ಸಂಸ್ಥೆಯಾದ "ದಿ ಕೊನ್ಸ್ಪಿರಸಿ" ಯನ್ನು ರೂಪಿಸಿದನು. ಅಂಡರ್ಟೇಕರ್ ವಿಟ್ ಅನ್ನು ಮೇಜಿನ ಮೇಲೆ ಎಸೆದ ನಂತರ, ತನ್ನ ಉಳಿದಿರುವ ವರುಷಗಳಿಗೆ WWF ದೂರದರ್ಶನದಿಂದ ತೆಗೆಯಲಾಯಿತು. ವಿಟ್ ಒಹಿಯೊ ವೆಲಿ ಮಲ್ಲಯುದ್ಧಕ್ಕೆ ಕಲುಹಿಸಲ್ಪಟ್ಟನು, ಒಂದು WWF ಪ್ರಗತಿ ಪ್ರದೇಶ, ತನ್ನ ತೂಕ ಕಳೆಯಲು ಮತ್ತು ಔಚಿತ್ಯವನ್ನು ಹೆಚ್ಚುಪಡಿಸಿದ.
ಹಲವಾರು ವೈಷಮ್ಯಗಳು (2001–2002)
2001 ರೊಯಲ್ ರಂಬಲ್ ಗೆ ವಿಟ್ ಹಿಂತಿರುಗಿಬಂದನು, ಆದರೆ ರೊಕ್ ನಿಂದ ತೆಗೆದಾಕಲ್ಪಟ್ಟನು. ಬೇಗ ತೆಗೆದಾಕಲ್ಪಟ್ಟ ಕಾರಣ ಕೋಪಗೊಂಡು, ವಿಟ್ ಯುದ್ಧರಂಗ ಬಿಡುವ ಮೊದಲು ನಿವೇದಕ ಮೇಜಿನ ಮೇಲೆ ರಾಕ್ ಅನ್ನು ಚೊಕ್ ಸ್ಲೇಮ್ ಮಾಡಲು ಮುಂದುವರಿದನು. ಅವನು ನಂತರ WWF ಹಾರ್ಡ್ಕೊರ್ ಚೆಂಪಿಯಂಶಿಪ್ ಪಂದ್ಯಕ್ಕೆ ಹೋದನು, ಅದನ್ನು ಅವನು ಕೇನಿಗೆ ಕಳೆದುಕೊಂಡನು, ಅದು ಒಂದು ಟ್ರಿಪಲ್ ತ್ರೆಟ್ ಪಂದ್ಯವಾಗಿತ್ತು ಹಾಗು ವ್ರೆಸಲ್ ಮೆನಿಯದ X-ಸೆವೆನ್ ರೆವನ್ ನನ್ನೂ ಒಳೆಗೊಂಡಿತ್ತು.
ಆಕ್ರಮಣದ ಕೊನೆಯವರೆಗೆ, ವಿಟ್ WWF ಗೆ ಪ್ರಾಮಾನಿಕನಾಗಿ ಉಳಿದನು, ಅದು ಅವನು ಪುನಃ ಶ್ರೇಷ್ಠ ಅಭಿಮಾನಿಯಂತೆ ಮಾಡಿತು. ಅವನು WCW ನ ಒನ್-ಸ್ಕ್ರೀನ್ ಯಜಮಾನನಾದ ಶೇನ್ ಮೆಕ್ ಮಹೊನ್ ನನ್ನು ಎದುರಿಸಿದನು, ಆ ಲಾಸ್ಟ್ ಮೆನ್ ಸ್ಟೆಂಡಿಗ್ ಪಂದ್ಯವು ಬೆಕ್ಲೇಶ್ ನಲ್ಲಿ ನಡೆಯಿತು, ಮತ್ತು ಟೆಸ್ಟ್ ಅಡ್ದಬಂದು ಸಹಾಯ ಮಾಡುವ ಮೂಲಕ ಜಯಹೊಂದಿದನು. ವಿಟ್ WWF ನ ಸೆರ್ವೈವರ್ ಸಿರೀಸ್ ನಲ್ಲಿ ಜಯಶಾಲಿ ಗುಂಪಿಗೆ ಸೇರಿನವನಾಗಿದ್ದನು, ಅವನು ಮೊದಲ ವ್ಯಕ್ತಿಯಾಗಿ ತೆಗೆದಾಕಲ್ಪಟ್ಟವನಾಗಿದ್ದರೂ ಸಹ.
ವಿಟ್ 2002ರಲ್ಲಿ ರಿಕ್ ಫ್ಲೇರ್ (Raw ಬ್ರೇಂಡ್ ನ ಪ್ರತಿಬಿಂಬಿಸುವನು)ನಿಂದ ಕರೆಯಲ್ಪಟ್ಟನು. ಅವನಿಗು ಮತ್ತು ಬ್ರೆಡ್ಶವ್ ನಿಗು ಇದ್ದ ಟೇಗ್ ಟೀಮ್ ಪಂದ್ಯದಲ್ಲಿ ಸ್ಟೀವ್ ಅಸ್ಟಿನ್ ವಿರುದ್ಧ ತಿರುಗಿ ನಂತರ ಕೂಡಲೇ ಪುನಃ ವಿಲ್ಲೇನ್ ಆದನು. ಜಡ್ಜ್ಮೆಂಟ್ ಡೇ, ವಿಟ್ ಮತ್ತು ರಿಕ್ ಫ್ಲೇರ್ ಹೆಂಡಿಕೇಪ್ ಪಂದ್ಯದಲ್ಲಿ ಅಸ್ಟಿನ್ ನಿಂದ ಸೋಲಿಸಲ್ಪಟ್ಟರು. ವಿಟ್ ಪುನಃ ನ್ಯು ವೆರ್ಲ್ಡ್ ಒರ್ಡೆರ್ ಗೆ ಸೇರಿದನು, ಕೆವಿನ್ ನೇಶ್ ಗಾಯಗೊಂಡ ಕಾರಣ ಸ್ಟೇಬಲ್ ಚದುರಿಹೋಯಿತು. nWo ಚದುರಿ ಹೋದಮೇಲೆ, ವಿಟ್ ಜೆಫ್ ಹಾರ್ಡಿ, ಬೂಕರ್ ಟಿ, ಮತ್ತು ಡಡ್ಲಿ ಬೊಯ್ಸ್ ವಿರುದ್ಧ ಪಂದ್ಯದಲ್ಲಿ ಸೋತುಹೋದಮೇಲೆ, Raw ನಲ್ಲಿ ಸ್ವಲ್ಪ ಜಯ ಸಾಧಿಸಿದನು.
ಸ್ಮ್ಯಾಕ್‌ಡೌನ್! (2002–2005)
2002 ರ ಅಂತ್ಯದಲ್ಲಿ, ಬಿಗ್ ಶೊ ಸ್ಮೇಕ್ ಡೌನ್ ಗೆ ವೃತ್ತಿಗೆ ಕಳುಹಿಸಲ್ಪಟ್ಟನು, ಕೂಡಲೇ WWE ಚೆಂಪಿಯಂಶಿಪ್ ಗೆ ಬ್ರೊಕ್ ಲೆಸ್ನರ್ ನನ್ನು ಜಗಳಕ್ಕೆ ಕರೆದನು. ಬಿಗ್ ಶೊ ಸೆರ್ವೈವರ್ ಸೀರೀಸ್ ನಲ್ಲಿ ಬ್ರೊಕ್ ಲೆಸ್ನರ್ ನನ್ನು ಸೋಲಿಸಿ ಎರಡು ಬಾರಿ WWE ಚೆಂಪಿಯಂಶಿಪ್ನಾದನು. ಒಂದು ತಿಂಗಳು ನಂತರ ಆರ್ಮಗೆಡ್ಡೋನ್ ನಲ್ಲಿ ಕುರ್ಟ್ ಎಂಗಲ್ ಗೆ ತನ್ನ ಪದವಿಯನ್ನು ಕಳೆದುಕೊಂಡನು. ರೊಯಲ್ ರಂಬಲ್ ನಲ್ಲಿ, ಬಿಗ್ ಶೊ ರೊಯಲ್ ರಂಬಲ್ ಅರ್ಹತೆ ಪಂದ್ಯವನ್ನು ಲೆಸ್ನರ್ ಗೆ ಕಳೆದುಕೊಂಡನು. ಅವನು ನಂತರ ಅಂಡರ್ಟೇಕರ್ ನೊಂದಿಗೆ ದ್ವೇಷದಿಂದಿದ್ದನು, ಬಿಗ್ ಶೊ ಆತನನ್ನು ವೇದಿಕೆಯಿಂದ ಹೊರಗೆ ಎಸೆದು ಕುತ್ತಿಗೆಗೆ ಗಾಯ ಉಂಟುಮಾಡಿದ ನಂತರ, ಮುಂದಕ್ಕೆ ವ್ರೆಸಲ್ ಮೆನಿಯ XIX ದಲ್ಲಿ ಬಿಗ್ ಶೊ ಮತ್ತು ತನ್ನ ಜೊತೆಗಾರನಾದ ಎ-ಟ್ರೇನ್, ಅಂಡರ್ಟೇಕರ್ ನೊಂದಿಗೆ ಸೋತುಹೋದರು. ಅವನು ಲೆಸ್ನರ್ ನೊಂದಿಗೆ ದ್ವೇಷವನ್ನು ಹೊಸದಾಗಿಸಿ, WWE ಪದವಿಗೆ ನಾಲ್ಕು ಬಾರಿ ಮಲ್ಲಯುದ್ಧಮಾಡಿದನು (ನಾಯದ ದಿವಸ ಇದ್ದ ಸ್ಟ್ರೆಚರ್ ಪಂದ್ಯವನ್ನು ಸೇರಿಸಿ) ಆದರೆ ಪದವಿಯನ್ನು ಪುನಃ ಪಡೆಯುವ ಪ್ರಯತ್ನವು ಯಶಸ್ವಿಯಿಲ್ಲದೆ ಹೋಯಿತು. ಜೂನ್ 26ರಲ್ಲಿ,2003 ರ ಸ್ಮೇಕ್ ಡೌನ್! ಎಡಿಶನ್ ನಲ್ಲಿ, ಬಿಗ್ ಶೊ, ಶೆಲ್ಟನ್ ಬೆಂಜಮಿನ್, ಮತ್ತು ಚಾರ್ಲಿ ಹಾಸ್ ರವರು Mr.ಅಮೇರಿಕ, ಬ್ರೊಕ್ ಲೆಸ್ನರ್ ಮತ್ತು ಕುರ್ಟ್ ಎಂಗಲ್ ರವರನ್ನು ಸಿಕ್ಸ್-ಮೆನ್ ಟೇಗ್ ಟೀಮ್ ಪಂದ್ಯದಲ್ಲಿ ಸೋಲಿಸಿದರು, ಪ್ರದರ್ಶಣವು mr.ಅಮೇರಿಕನನ್ನು ತೋರಿಸುತಿತ್ತು ಇದು ಹಲ್ಕ್ ಹೊಗನ್ ನ ಕೊನೇಯದಾಗಿ ಶ್ರೀ.ಅಮೇರಿಕ ರೂಪದಲ್ಲಿ ಬಂದದು. ಅನೇಕ ತಿಂಗಳು ನಂತರ, WWE ಹೊಗನ್ ನ ರಾಜಿನಾಮವಿಗೆ ಬಿಗ್ ಶೊ ಕಾರಣ ಎಂದು ಪ್ರಚೋದಿಸಿದರು. ನೊ ಮೆರ್ಸಿ ಯಲ್ಲಿ, ಬಿಗ್ ಶೊ WWE ಯುನೈಟೆಆಡ್ ಸ್ಟೇಟ್ಸ್ ಚೆಂಪಿಯಂಶಿಪ್ ಗೆ ಎಡ್ಡಿ ಗುರೆರೊ ನನ್ನು ಸೋಲಿಸಿದನು ಮತ್ತು WWE ಚೆಂಪಿಯನ್ ಬ್ರೊಕ್ ಲೆಸ್ನರ್ ನೊಟ್ಟಿಗೆ ಒಂದು ಸಂಬಂಧ ಕಲ್ಪಿಸಿಕೊಂಡನು.
ವ್ರೆಸಲ್ ಮೆನಿಯ XX ನಡೆಯುವ ಸಮೀಪದಲ್ಲಿ ಬಿಟ್ಟುಹೋಗುವ ಲೆಸ್ನರ್ ನನ್ನು ಬಿಗ್ ಶೊ ಪರಿತ್ಯಕ್ತ ಮಾಡಿದನು. ಪೆ-ಪೆರ್-ವಿವ್ ನಲ್ಲಿ, ಬಿಗ್ ಶೊ ಜೊನ್ ಸಿನನಿಗೆ ಯುನೈಟೆಆಡ್ ಸ್ಟೇಟ್ಸ್ ಚೆಂಪಿಯಂಶಿಪ್ ಕಳೆದುಕೊಂಡನು. ಎಪ್ರಿಲ್ 15, 2004ರ ಸ್ಮೇಕ್ ಡೌನ್! ಎಪಿಸೋಡ್ ನಲ್ಲಿ, ಬಿಗ್ ಶೊ ಆ ರಾತ್ರಿ ಎಡ್ಡಿ ಗುರೆರೊ ನೊಂದಿಗೆ ಸೋತುಹೋದರೆ ತಾನು ಬಿಟ್ಟುಬಿಡುತ್ತಾನೆ ಎಂದು ವಾಗ್ದಾನಮಾಡಿದನು. ಗುರೆರೊಗೆ ಅವನು ಕಳೆದುಕೊಡನು, ಮತ್ತು, ಟೊರಿ ವಿಲ್ಸನ್ ತಾನು ಸೋತು ಹೋದದಕ್ಕೆ ನಗಾಡಿದಳು ಎಂದು ನಂಬಿದಾಗ, ಆಕೆಯ ಗಾಡಿಗೆ ಎದುರಾಗಿ ಮತ್ತು ಶಿಲಾಫಲಕದಿಂದ ಎಸೆದು ಬಿಡುತ್ತೇನೆ ಎಂದು ಬೆದರಿಕೆ ಉಂಟುಮಾಡಿದನು. ನಂತರ-ಸ್ಮೇಕ್ ಡೌನ್!ನ ಜೆನರೆಲ್ ಯಜಮಾನನಾದ ಕುರ್ಟ್ ಎಂಗಲ್ ಬಿಗ್ ಶೊ ನನ್ನು ತಡೆಯಲು ಹಾಗು ಮಾತನಾಡಲು ಶಿಲಾಫಲಕ್ಕೆ ಏರಿಹೋದನು, ಆದರೆ ಶಿಲಾಫಲದಲ್ಲಿ ಎಂಗಲ್ ನನ್ನು ಚೋಕ್ ಸ್ಲಾಮ್ ಮಾಡಿದನು, ಅವನನ್ನು ಗಲಿಬಿಲಿಪಡಿಸಿ ಮತ್ತು ಕಾಲು ಮುರಿದನು. ಈ ಸಂಭವದ ನಂತರ, ಬಿಗ್ ಶೊ WWE ದೂರದರ್ಶನ ದಲ್ಲಿ ನೋಡಾಲು ಹಾಗು ಕೇಳಲು ಅನೇಕ ತಿಂಗಳು ಸಿಗಲಿಲ್ಲ.
2004 ರ ಮಧ್ಯದಲ್ಲಿ, ಹೊಸ ಜೆನರೆಲ್ ಯಜಮಾನನಾದ ತಿಯೊಡೊರ್ ಲೊಂಗ್ ಪೂರ್ವಸ್ಥಿತಿಗೆ ಬಿಗ್ ಶೊ ನನ್ನು ಮತ್ತೆ ತಂದನು, ಯಾಕೆಂದರೆ ಅವನು ಎಡ್ಡಿ ಗುರೆರೊ ಮತ್ತು ಕುರ್ಟ್ ಎಂಗಲ್ ರವರ ಲಂಬೆರ್ಜೆಕ್ ಪಂದ್ಯದ ನಡುವೆ ಅಡ್ಡಬಂದ ಕಾರಣದಿಂದ. ನೊ ಮೆರ್ಸಿ ಯಲ್ಲಿ ಬಿಗ್ ಶೊ ನಿಗೆ ಗುರೆರೊ ಅಥವಾ ಎಂಗಲ್ ನನ್ನು ಎದುರಿಸಲು ಆಯ್ಕೆ ಸಿಕ್ಕಿತು, ಮತ್ತೆ ಎಂಗಲ್ ನೊಡನೆ ಜಗಳವಾಡಲು ಆಯ್ಕೆಮಾಡಿದನು, ಅದರಿಂದ ಶ್ರೇಷ್ಠ ಅಭಿಮಾನಿಯಾದ. ಆ ಪಂದ್ಯದಲ್ಲಿ ಬಿಗ್ ಶೊ ಎಂಗಲ್ ನನ್ನು ಸೋಲಿಸಿದನು. ಪಂದ್ಯದ ಕೆಲವು ವಾರದ ಮೊದಲು, ಎಂಗಲ್ ರಿಂಗ್ ನಡುವೆ ಬಂದೂಕು ಮತ್ತು ತನ್ನ ತಲೆ ಬೋಲಿಸಿ ಅವನನ್ನು ಪ್ರಶಾಂತ ಪಡಿಸಿದನು ಅದರಿಂದ ತಾನು ತನ್ನ "ಗಣತೆಯನ್ನು ಕಳೆದುಕೊಂಡಿದ್ದಾನೆ" ಎಂದು ಹಕ್ಕು ಸಾದಿಸಿದನು.